cyanic-selkie/wikianc huggingface dataset:
കണ്ണവം ശങ്കരൻ നമ്പ്യാർ
ആദ്യകാല ജീവിതം
വളരെ ചെറുതായിരിക്കുമ്പോൾത്തന്നെ കോട്ടയം രാജ്യത്തിൽ നിന്നും മൈസൂരുകാരെ തുരത്തുന്നതിന് പഴശ്ശിയുടെ യുദ്ധങ്ങളിൽ ശങ്കരൻ നമ്പ്യാർ പങ്കെടുത്തിരുന്നു. അയാളുടെ ധൈര്യത്തിലും ദൃഢനിശ്ചയത്തിലും ആത്മാർത്ഥതയിലും ഭരണകാര്യത്തിലും നയതന്ത്രത്തിലുമെല്ലാം ആകൃഷ്ടനായ പഴശ്ശിരാജാവ് ശങ്കരൻ നമ്പ്യാരെ തന്റെ പ്രധാനമന്ത്രിയാക്കി. പഴശ്ശിയുടെ പ്രധാനകേന്ദ്രങ്ങളിൽ ഒന്നായിരുന്ന തൊടീക്കളം ശങ്കരൻ നമ്പ്യാരുടെ പ്രവർത്തനമണ്ഡലത്തിന്റെ കേന്ദ്രം ആയിരുന്നു. തൊടീക്കളവും ചുറ്റുപാടുമെല്ലാം മലകളും മരങ്ങളും നിറഞ്ഞതും പഴശ്ശിയുടെ യുദ്ധങ്ങളിൽ മൈസൂരുകാർക്കെതിരെയും ബ്രിട്ടീഷുകാർക്കെതിരെയും പോരാടാൻ മുന്നിൽ നിന്ന കുറിച്യസമുദായത്തിൽപ്പെട്ടവർ ജീവിച്ചിരുന്ന ഇടവുമായിരുന്നു.
ബ്രിട്ടീഷുകാരുമായുള്ള യുദ്ധം
ബ്രിട്ടീഷുകാരുമായുള്ള ആദ്യയുദ്ധത്തിൽ കൈതെരി അമ്പുവിനൊപ്പം ശങ്കരൻ നമ്പ്യാരും ബ്രിട്ടീഷുകാരെ തടുത്തുനിർത്തുന്നതിൽ ഒരു പ്രധാനപങ്ക് വഹിക്കുകയുണ്ടായി. തൊടീക്കളം ക്ഷേത്രത്തിൽ സ്ഥാനം ഉറപ്പിച്ച് 1797 -ൽ ബ്രീട്ടീഷുകാർക്കെതിരെ പോരാടിയ ആൾക്കാരിൽ ശങ്കരൻ നമ്പ്യാരും ഉണ്ടായിരുന്നു. ഈ പോരാട്ടത്തിൽ ബ്രിട്ടീഷുകാർക്ക് വലിയ നഷ്ടമുണ്ടായി. മുതിർന്ന നേതാക്കളായ ക്യാപ്റ്റൻ ബാച്ചിലറും ക്യാപ്റ്റൻ വില്യം ബ്രൗണും കൊല്ലപ്പെടുകയുമുണ്ടായി.
1800 ജൂണിൽ ബ്രിട്ടീഷുകാരോടുള്ള രണ്ടാമത്തെ യുദ്ധത്തിലും ശങ്കരൻ നമ്പ്യാർ പ്രാധാനപങ്കുവഹിക്കുകയുണ്ടായി. അദ്ദേഹം സുഹൃത്തുകളോടൊപ്പം വലിയൊരു സംഘം പോരാളികളെ ഒരുമിപ്പിച്ചു ബ്രിട്ടീഷുകാർക്കെതിരെ പോരാടി. 1801 ആഗസ്റ്റ് 4 -ആം തിയതി ബ്രിട്ടിഷുകാർ ശങ്കരൻ നമ്പ്യാരെ നിയമഭ്രഷ്ടനാക്കുകയും വധശിക്ഷയ്ക്കു വിധിക്കുകയും ചെയ്തു. ശങ്കരൻ നമ്യാരും കൂട്ടാളികളും കൂടി പഴശ്ശിരാജാവിനെ പിടികൂടാതെ രക്ഷിക്കുകയും തെക്കെ മലബാറിലെ അത്തൻ ഗുരിക്കളോട് സഖ്യത്തിലാവുകയും ബ്രിട്ടീഷുകാർക്ക് കൂടുതൽ തലവേദന ഉണ്ടാക്കുന്ന പോരാട്ടങ്ങൾ നടത്തുകയും ചെയ്തു.
പിടികൂടിയതും വധിച്ചതും
1801 നവമ്പർ 27 -ന് തന്റെ 24 വയസ്സുള്ള മകനോടും കുറച്ചു കൂട്ടാളികളോടും കൂടി കുറ്റ്യാടിയിൽ താവളമടിക്കുമ്പോൾ ഒരു ബ്രാഹ്മണൻ ശങ്കരൻ നമ്പ്യാരെ ബ്രിട്ടീഷുകാർക്ക് ഒറ്റിക്കൊടുത്തു. ആ രാത്രിയിൽത്തന്നെ ബ്രിട്ടീഷുകാർ എല്ലാവരെയും പിടിച്ച് കണ്ണവത്ത് കൊണ്ടുവരികയും രാത്രി തന്നെ തൂക്കിക്കൊല്ലുകയും ചെയ്തു. തങ്ങളുടെ നേതാവിന്റെയും കൂട്ടാളികളുടെയും മൃതദേഹങ്ങൾ തൂങ്ങിക്കിടക്കുന്ന കാഴ്ച്ച കണ്ടാണ് കണ്ണവത്തെ ആൾക്കാർ പിറ്റേന്ന് ഉറക്കമുണർന്നത്. ഈയിടെയാണ് എല്ലാവരെയും തൂക്കിക്കൊന്ന ആ മരം കാലം ചെന്നു വീണത്. എന്നാൽ ഇന്നും ആ മരത്തിനു ചുറ്റുമുള്ള ഒരേക്കർ സ്ഥലം കുരുതിക്കളം എന്ന പേരിൽ തുറസ്സായിത്തന്നെ ഇട്ടിട്ടുണ്ട്..
തൂക്കിക്കൊല്ലുന്നതിനു തൊട്ടുമുന്നെ പോലും അദ്ദേഹം വളരെ ശാന്തനായിരുന്നുവത്രേ. പഴശ്ശിയുടെ ഒളിത്താവളം കാട്ടിക്കൊടുക്കുന്ന പക്ഷം മാപ്പുനൽകാമെന്നുള്ള ബ്രിട്ടീഷുകാരുടെ വാഗ്ദാനം അദ്ദേഹം നിരസിച്ചു. ബ്രിട്ടീഷുകാർ നൽകുന്നതേക്കാൾ വലിയ സമ്മാനം തനിക്ക് സ്വർഗ്ഗത്തിൽ കിട്ടുമെന്നും പറഞ്ഞ് സ്വന്തം തന്നെയാണത്രേ അദ്ദേഹം കൊലക്കയർ തന്റെ കഴുത്തിലേക്ക് ഇട്ടത്. പഴശ്ശിയെക്കുറിച്ചുള്ള വിവരങ്ങൾ നൽകിയാൽ മോചിപ്പിക്കാം എന്ന വഗ്ദാനം കൂടെ ഉണ്ടായിരുന്ന എല്ലാവരും നിരസിക്കുകയായിരുന്നു. അതിനാൽ എല്ലാവരെയും അന്നു രാത്രി തന്നെ കഴുവിലേറ്റുകയായിരുന്നു.
അവലംബം
വർഗ്ഗം:1760-ൽ ജനിച്ചവർ വർഗ്ഗം:1801-ൽ മരിച്ചവർ വർഗ്ഗം:ഭരണാധികാരികൾ വർഗ്ഗം:കേരളചരിത്രം
ഒബ്‌സ്റ്റട്രിക്കൽ & ഗൈനക്കോളജിക്കൽ സർവേ
<templatestyles src="Module:Infobox/styles.css"> ഒബ്‌സ്റ്റട്രിക്കൽ & ഗൈനക്കോളജിക്കൽ സർവേ, പ്രസവചികിത്സയും ഗൈനക്കോളജിയും ഉൾക്കൊള്ളുന്ന പ്രതിമാസ പിയർ-റിവ്യൂഡ് മെഡിക്കൽ ജേണലാണ്. 1946-ൽ സ്ഥാപിതമായ ഇത് വോൾട്ടേഴ്‌സ് ക്ലൂവർ പ്രസിദ്ധീകരിച്ചതാണ്. ലീ എ ലിയർമാൻ ( ഫ്ലോറിഡ അറ്റ്‌ലാന്റിക് യൂണിവേഴ്‌സിറ്റി ), ആരോൺ ബി കോഗെ ( ഒറിഗൺ ഹെൽത്ത് ആൻഡ് സയൻസ് യൂണിവേഴ്‌സിറ്റി ), മേരി ഇ നോർട്ടൺ ( കാലിഫോർണിയ യൂണിവേഴ്‌സിറ്റി, സാൻ ഫ്രാൻസിസ്കോ ) എന്നിവരാണ് ചീഫ് എഡിറ്റർമാർ.
ഒബ്‌സ്റ്റട്രിക്കൽ & ഗൈനക്കോളജിക്കൽ സർവേയുടെ ഓരോ പ്രതിമാസ ലക്കവും ലോകമെമ്പാടും പ്രസിദ്ധീകരിക്കപ്പെടുന്ന ഏറ്റവും സമയോചിതവും ക്ലിനിക്കൽ പ്രസക്തവുമായ ഗവേഷണങ്ങളുടെ സംഗ്രഹങ്ങൾ അവതരിപ്പിക്കുന്നു. ഈ സംക്ഷിപ്തവും എളുപ്പത്തിൽ വായിക്കാവുന്നതുമായ സംഗ്രഹങ്ങൾ ഏറ്റവും പുതിയ ഗവേഷണം രോഗി പരിചരണത്തിൽ എങ്ങനെ പ്രയോഗിക്കാം എന്നതിനെക്കുറിച്ചുള്ള വിദഗ്ദ്ധ ഉൾക്കാഴ്ച നൽകുന്നു. ഇതോടൊപ്പമുള്ള എഡിറ്റോറിയൽ കമന്ററി പഠനങ്ങളെ കാഴ്ചപ്പാടിലേക്ക് കൊണ്ടുവരികയും ആധികാരിക മാർഗനിർദേശം നൽകുകയും ചെയ്യുന്നു. തിരക്കുള്ള ഡോക്ടർമാർക്ക് വിലയേറിയതും സമയം ലാഭിക്കുന്നതുമായ ഒരു വിഭവമാണ് ഫലം.
ജേണൽ സൈറ്റേഷൻ റിപ്പോർട്ടുകൾ പ്രകാരം, ജേണലിന് 2014-ലെ ഇംപാക്ട് ഫാക്‌ടർ 1.863 ഉണ്ട്, "ഒബ്‌സ്റ്റെട്രിക്‌സ് & ഗൈനക്കോളജി" വിഭാഗത്തിലെ 79 ജേണലുകളിൽ 38-ാം സ്ഥാനത്താണ് ഇത്.
വെള്ളാവൂർ
കേരളത്തിലെ കോട്ടയം ജില്ലയിലെ ഒരു ഗ്രാമമാണ് വെള്ളാവൂർ.
അവലംബങ്ങൾ
വർഗ്ഗം:കോട്ടയം ജില്ലയിലെ ഗ്രാമങ്ങൾ
നാദിറ (പാകിസ്താൻ നടി)
പാകിസ്താൻ ചലച്ചിത്ര നടിയും നർത്തകിയുമായിരുന്നു നാദിറ (1968 - 6 ഓഗസ്റ്റ് 1995) 1986-ൽ ചലച്ചിത്രമേഖലയിൽ പ്രവേശിച്ച അവർ പഞ്ചാബി ചിത്രമായ ആഖ്രി ജംഗിലൂടെയാണ് അരങ്ങേറ്റം കുറിച്ചത്. പ്രധാനമായും പഞ്ചാബി, ഉറുദു ചിത്രങ്ങളിലായിരുന്നു അഭിനയിച്ചിരുന്നത്.
സ്വകാര്യ ജീവിതം
1968-ൽ ലാഹോറിൽ മാലിക ഫറാ ആയി ജനിച്ചു.
1993-ൽ ഒരു സ്വർണ്ണ വ്യാപാരിയായ മാലിക് ഐജാസ് ഹുസൈനെ വിവാഹം കഴിച്ചു. അവർക്ക് രണ്ട് മക്കളുണ്ടായിരുന്നു. മൂത്ത മകൾ റുബാബും ഇളയ മകൻ ഹൈദർ അലിയും. വിവാഹശേഷം നാദിറ അഭിനയം ഉപേക്ഷിച്ചു.
കരിയർ
സംവിധായകൻ യൂനുസ് മാലിക് 1986-ൽ തന്റെ ആഖ്രി ജംഗ് എന്ന സിനിമയിൽ ഒരു വേഷം വാഗ്ദാനം ചെയ്ത് പാകിസ്താൻ ചലച്ചിത്രമേഖലയിലേക്ക് അവരെ പരിചയപ്പെടുത്തി. നാദിറയുടെ ആദ്യ ചിത്രം അഖ്രി ജംഗ് (അവസാന യുദ്ധം) ആയിരുന്നു, എന്നാൽ സംവിധായകൻ അൽതാഫ് ഹുസൈന്റെ പഞ്ചാബി ചിത്രം നിഷാൻ (മാർക്ക്) ആദ്യം പുറത്തിറങ്ങി, അതിനാൽ റെക്കോർഡ് അനുസരിച്ച് നാദിറയുടെ ആദ്യ റിലീസ് ചെയ്ത ചിത്രമായി നിഷാൻ തുടരുന്നു.
നാദിറയെ പ്രതിഭാധനയായ നടിയായി കണക്കാക്കി, നാചെ നാഗിൻ എന്ന സിനിമയിൽ തന്റെ ജീവിതത്തിലെ ഏറ്റവും മികച്ച വേഷം ചെയ്തു. ഈ സിനിമയിൽ അവർ ആദ്യമായി സർപ്പത്തിന്റെ വേഷത്തിൽ അഭിനയിക്കുകയും ധാരാളം പ്രശസ്തി നേടുകയും ചെയ്തു. പിന്നീട് സർപ്പത്തിന്റെ വേഷത്തിൽ പ്രശസ്തയാകുകയും കൂടുതലും നാചെ നാഗിൻ, നാച്ചെ ജോഗി, ജാദു ഗാർനി എന്നീ ചിത്രങ്ങളിൽ സർപ്പമായി അഭിനയിച്ചു.
നാദിറ 52 ചിത്രങ്ങളിൽ അഭിനയിച്ചു, അതിൽ 25 എണ്ണം സിൽവർ ജൂബിലി ആഘോഷിച്ചു. 4 എണ്ണം ഡയമണ്ട് ജൂബിലി ആഘോഷിച്ചു. ഒരു ചിത്രം അക്രി ജംഗ് സ്വർണ്ണ ജൂബിലി ആഘോഷിച്ചു. സിനിമാവ്യവസായത്തിൽ "വൈറ്റ് റോസ്" എന്നാണ് അവർ അറിയപ്പെട്ടിരുന്നത്. അവർ ഒരു നല്ല നർത്തകിയായി കണക്കാക്കപ്പെട്ടു. സിനിമാ ജീവിതത്തിൽ 2 ഉറുദു, 35 പഞ്ചാബി, 2 പാഷ്ടോ, 14 ചിത്രങ്ങളിൽ ഇരട്ട വേഷങ്ങളിലും (പഞ്ചാബി / ഉറുദു) അഭിനയിച്ചു.
കെജിയോഗ്രഫി
വിദ്യാർത്ഥികളുടെ ഭൂമിശാസ്ത്രപരമായ അറിവ് പരീക്ഷിക്കുന്ന ഒരു സ്വതന്ത്ര ഓപ്പൺ സോഴ്‌സ് വിദ്യാഭ്യാസ സോഫ്റ്റ്‍വെയർ ഗെയിമാണ് കെജിയോഗ്രഫി. ഇത് കെ‌ഡി‌ഇ എസ്‌സി 4 ന്റെ ഭാഗമാണ്.
പഠനം
മാപ്പ് ഡിവിഷനിൽ ക്ലിക്കുചെയ്ത് മാപ്പുകൾ തിരഞ്ഞെടുക്കുക. ഓരോ രാജ്യത്തിന്റെയും പതാകയും തലസ്ഥാനവും കാണിക്കും. വിദ്യാഭ്യാസ ആവശ്യങ്ങൾ‌ക്കു പുറമേ, അറിവ് വിലയിരുത്തുന്നതിനും കെ‌ജിയോഗ്രഫി ഉപയോഗിക്കാം. ഇപ്പോൾ ഇതിന് അഞ്ച് ഗെയിം മോഡുകൾ ഉണ്ട്:
ഇടത്ത്‌|ലഘുചിത്രം|200x200ബിന്ദു| കെ ജിയോഗ്രഫി- "രാജ്യങ്ങളുടെ തലസ്ഥാനങ്ങൾ കണ്ടെത്തുന്നതിനുള്ള മോഡ്"
ബാഹ്യ ലിങ്കുകൾ
വർഗ്ഗം:സോഫ്റ്റ്‌വെയർ വർഗ്ഗം:കെ.ഡി.ഇ വർഗ്ഗം:കെ.ഡി.ഇ സഞ്ചയം വർഗ്ഗം:കെഡിഇ സോഫ്റ്റ്‌വേർ
അഗ്വാർ ലോപോൺ കലൻ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് അഗ്വാർ ലോപോൺ കലൻ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് അഗ്വാർ ലോപോൺ കലൻ സ്ഥിതിചെയ്യുന്നത്. അഗ്വാർ ലോപോൺ കലൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ബസേലിയോസ്‌ മാർത്തോമാ മാത്യൂസ് തൃതീയൻ
മലങ്കര ഓർത്തഡോക്സ് സുറിയാനി സഭയുടെ പരമാധ്യക്ഷനായ മലങ്കര മെത്രാപ്പോലീത്തയും പൗരസ്ത്യ കാതോലിക്കോസുമാണ് ബസേലിയോസ്‌ മാർത്തോമാ മാത്യൂസ് തൃതീയൻ (Baselios Marthoma Mathews III). 22-മത് മലങ്കര മെത്രാപ്പോലീത്തയും സഭയുടെ ഒൻപതാമത് കാതോലിക്കയുമാണ് ഇദ്ദേഹം. മലങ്കര ഓർത്തഡോക്സ് സഭാ പ്രധാനമേലദ്ധ്യക്ഷൻ എന്ന നിലയിൽ ഇദ്ദേഹം ഓറിയന്റൽ ഓർത്തഡോക്സ് സഭകളുടെ പരമാചാര്യൻമാരിൽ ഒരാളാണ്.
ജനനം, വിദ്യാഭ്യാസം
കോട്ടയം വാഴൂർ മറ്റത്തിൽ അന്ത്രയോസിന്റെയും മറിയാമ്മയുടെയും മകനായി 1949 ഫെബ്രുവരി 12-ന് ജനിച്ചു. ആദ്യ പേര് എം.എ മത്തായി എന്നായിരുന്നു. വാഴൂർ സെന്റ്‌ പീറ്റേഴ്‌സ്‌ എൽപിഎസ്‌ സ്കൂൾ, സെന്റ്‌ പോൾസ്‌ യുപിഎസ്‌, എസ്‌വിആർവി ഹൈസ്കൂൾ, എൻഎസ്‌എസ്‌ കോളേജ്‌, സിഎംഎസ്‌ കോളേജ്‌ കോട്ടയം എന്നിവിടങ്ങളിൽ ആയിരുന്നു സ്കൂൾ-കോളേജ് വിദ്യാഭ്യാസം. തുടർന്ന് കോട്ടയം പഴയ സെമിനാരി എന്നറിയപ്പെടുന്ന ഓർത്തഡോക്സ് തിയോളജിക്കൽ സെമിനാരിയിൽ നിന്ന് ഗ്രാഡ്യുവേറ്റ് ഇൻ സേക്രഡ് തിയോളജി, സെറാംപൂർ യൂണിവേഴ്സിറ്റിയിൽ നിന്ന് ബാച്ച്ലർ ഓഫ് ഡിവിനിറ്റി എന്നീ ബിരുദങ്ങൾ നേടിയ ഇദ്ദേഹം റഷ്യയിലെ ലെനിൻഗ്രാഡ് തിയോളജിക്കൽ അക്കാഡമിയിൽ നിന്നും ദൈവശാസ്ത്രത്തിൽ ഉപരിപഠനം നടത്തി. അതിനു ശേഷം റോമിലെ പൊന്തിഫിക്കൽ ഓറിയന്റൽ ഇൻസ്റ്റിട്യൂട്ടിൽ ചേർന്ന ഇദ്ദേഹം തിയോളജിയിൽ ബിരുദാനന്തര ബിരുദവും ഡോക്ട്രേറ്റും നേടി.
വൈദിക, മെത്രാൻ പദവികളിൽ
കോട്ടയം പഴയ സെമിനാരിയിൽ വൈദിക വിദ്യാർത്ഥിയായി ചേർന്ന ഇദ്ദേഹത്തിന് 1978-ൽ വൈദിക സ്ഥാനം ലഭിച്ചു. 1991 ഏപ്രിൽ 30-ന് മാത്യൂസ് മാർ സേവേറിയോസ് എന്ന പേരിൽ എപ്പിസ്ക്കോപ്പാ പദവിയിലേക്ക് ഉയർത്തപ്പെട്ട ഇദ്ദേഹം 1993-ൽ കണ്ടനാട് വെസ്റ്റ് ഭദ്രാസനത്തിന്റെ മെത്രാപ്പോലീത്തയായി നിയമിതനായി. പഴയ സെമിനാരിയിലെ അധ്യാപകൻ, സഭാ വൈദിക സംഘം പ്രസിഡന്റ്, സഭാ സുന്നഹദോസ് സെക്രട്ടറി എന്നീ നിലകളിലും പ്രവർത്തിച്ചിരുന്നു.
അഗ്വാർ ലോപോൺ കലൻ
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 334 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 322 പുരുഷന്മാരും 12 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 98.5 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 67.66 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
അഗ്വാർ ലോപോൺ കലൻ ലെ 884 പേര്  പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ബസേലിയോസ്‌ മാർത്തോമാ മാത്യൂസ് തൃതീയൻ
കാതോലിക്കാ പദവിയിൽ
നിലവിലെ കാതോലിക്കയും മലങ്കര മെത്രാപ്പോലീത്തയും ആയിരുന്ന മാർത്തോമാ പൗലോസ് ദ്വിതീയൻ ബാവ 2021 ജൂലൈ 12-ന് അന്തരിച്ചതിനെ തുടർന്ന് ഒഴിവു വന്ന ഈ പദവികളിലേക്ക് സഭയുടെ എപ്പിസ്കോപ്പൽ സുന്നഹദോസ് ഇദ്ദേഹത്തിന്റെ പേര് നിർദ്ദേശിച്ചു. 2021 ഒക്ടോബർ 14-ന് പരുമലയിൽ വെച്ച് നടന്ന മലങ്കര അസോസിയേഷൻ എന്ന പള്ളി പ്രതിനിധിയോഗം ഈ നിർദ്ദേശത്തെ അംഗീകരിച്ചതിനെ തുടർന്ന് മലങ്കര മെത്രാപ്പോലീത്തയായി പ്രഖ്യാപിക്കുകയും ഒക്ടോബർ 15-ന് പരുമല പള്ളിയിൽ വെച്ച് നടന്ന സ്ഥാനാരോഹണ ചടങ്ങുകളിൽ കാതോലിക്കയായി വാഴിക്കുകയും ചെയ്തു.
അവലംബങ്ങൾ
വർഗ്ഗം:ഇന്ത്യൻ ഓർത്തഡോക്സ് കാതോലിക്കോസുമാർ
ഹൈപ്പോഗൊനാഡിസം
Hypogonadism, commonly referred to by the symptom "low testosterone" or "Low T", can also decrease other hormones secreted by the gonads including progesterone, DHEA, anti-Müllerian hormone, activin, and inhibin. Sperm development (spermatogenesis) and release of the egg from the ovaries (ovulation) may be impaired by hypogonadism, which, depending on the degree of severity, may result in partial or complete infertility.
In January 2020, the American College of Physicians issued clinical guidelines for testosterone treatment in adult men with age-related low levels of testosterone. The guidelines are supported by the American Academy of Family Physicians. The guidelines include patient discussions regarding testosterone treatment for sexual dysfunction; annual patient evaluation regarding possible notable improvement and, if none, to discontinue testosterone treatment; physicians should consider intramuscular treatments, rather than transdermal treatments, due to costs and since the effectiveness and harm of either method is similar; and, testosterone treatment for reasons other than possible improvement of sexual dysfunction may not be recommended.[1
External links
വർഗ്ഗം:അന്തഃസ്രവവിജ്ഞാനീയം
ലാൻഡ്സ്കേപ്പ് വിത് തോബിയാസ് ആന്റ് റാഫേൽ
1639-40 നും ഇടയിൽ ക്ലൗഡ് ലോറൈൻ വരച്ച ചിത്രമാണ് ലാൻഡ്സ്കേപ്പ് വിത് തോബിയാസ് ആന്റ് റാഫേൽ. പാലാസിയോ ഡെൽ ബ്യൂൺ റെറ്റിറോ നിയോഗിച്ച പെയിന്റിംഗുകളുടെ ഒരു പരമ്പരയിലെ ഈ ചിത്രം. ഇപ്പോൾ മാഡ്രിഡിലെ പ്രാഡോ മ്യൂസിയത്തിൽ ആണ് സംരക്ഷിച്ചിരിക്കുന്നത്.
അവലംബം
വർഗ്ഗം:ലാൻഡ്സ്കേപ്പ് പെയിന്റിംഗുകൾ
ഇളയിടത്ത് റാണി
വേണാടിന്റെ തായ്‌വഴിയായിരുന്ന ഇളയിടത്തു സ്വരൂപത്തിലെ റാണിയായിരുന്നു ലക്ഷ്മിക്കുട്ടി. ഇവർ ഇളയിടത്ത് റാണി(ഇളയിടത്തമ്മ) എന്ന പേരിലാണ് പ്രസിദ്ധയായത്.
ചരിത്രം
1736 -ൽ ഇളയിടത്തു സ്വരൂപത്തിന്റെ നാഥനായ കൊട്ടാരക്കര തമ്പുരാൻ വീരകേരളവർമ്മ നാടുനീങ്ങി. മുറപ്രകാരം സഹോദരിപുത്രിയായ ഇളയിടത്ത് റാണിയാണ് അടുത്ത അനന്തരാവകാശി. എന്നാൽ മാർത്താണ്ഡ വർമ്മ അനന്തരാവകാശിയെ സംബന്ധിച്ച്‌ തന്റെ തർക്കങ്ങൾ അറിയിച്ചു. സമീപത്തുള്ള നാട്ടുരാജ്യങ്ങളെയെല്ലാം വേണാടിൽ ലയിപ്പിച്ച് തിരുവിതാംകൂർ എന്ന രാജ്യം സ്ഥാപിക്കാൻ ശ്രമിച്ച അദ്ദേഹം, ഇളയിടത്തു സ്വരൂപത്തെയും വേണാടുമായി ലയിപ്പിക്കാനുള്ള ഉദ്ദേശ്യത്തിലായിരുന്നു. മർത്താണ്ഡ വർമ്മയെ ഭയന്ന റാണി തന്റെ സേനാധിപരായിരുന്ന കുഴിക്കൽ, കാട്ടൂർ ഉണ്ണിത്താന്മാരോടൊപ്പം ചങ്ങനാശ്ശേരിക്കടുത്തുള്ള തെക്കംകൂറിലേയ്ക്ക്‌ പോവുകയും, അവിടെ അഭയം തേടുകയും ചെയ്തു. തെക്കുംകൂർ രാജാവിന്റെ നിർബന്ധപ്രകാരം ഡച്ചുകാർ മാർത്താണ്ഡ വർമ്മക്കെതിരായി പ്രവർത്തിക്കാനായി റാണിയുമായി സഖ്യത്തിലായി. ഇതിനായി ഡച്ചുകാർ‌ റാണിയിൽ നിന്നും ഉടമ്പടി തുല്യം ചാർത്തി വാങ്ങി. ഡച്ച് ഗവർ‌ണ്ണറായിരുന്ന വാൻ ഇംഹോഫ്‌ റാണിക്കുവേണ്ടി മാർത്താണ്ഡ വർമ്മയുമായി കൂടിക്കാഴ്ച നടത്തി. അയൽ രാജ്യങ്ങളുടേ അഭ്യന്തരകാര്യങ്ങളിൽ മാർത്താണ്ഡ വർമ്മ ഇടപെടുന്നതിലുള്ള റാണിയുടെ എതിർപ്പ്‌ അറിയിച്ചു. എങ്കിലും ഉദ്ദേശിച്ച ഫലം കിട്ടിയില്ലെന്നു മാത്രമല്ല ഡച്ചുകാരുമായുള്ള ബന്ധം കൂടുതൽ വഷളായി. 1741-ൽ വാൻ ഇംഹോഫ്‌ റാണിയെ ഇളയടത്തു സ്വരൂപത്തിന്റെ അടുത്ത ഭരണാധികാരിയായി വാഴിച്ചു. ഇത്‌ മാർത്താണ്ഡവർമ്മയെ ചൊടിപ്പിച്ചു. അദ്ദേഹം സൈന്യത്തെ സംഘടിപ്പിച്ചുകൊണ്ട്‌ ഡച്ചുകാരും, തെക്കുംകൂറും, വടക്കുംകൂറും, ചെമ്പകശ്ശേരിയും, ഇളയിടത്തു സ്വരൂപവും ചേർന്ന സയുക്ത സേനയെ ആക്രമിച്ചു. ആ യുദ്ധത്തിൽ ഡച്ചുകാർ പരാജയം സമ്മതിച്ചു. ഇളയിത്ത് സ്വരൂപം വേണാടിന്റെ ഭാഗമായിത്തീർന്നു. സഖ്യ കക്ഷികൾക്ക് വമ്പിച്ച നാശ നഷ്ടങ്ങൾ നേരിട്ടു. മാർത്താണ്ഡ വർമ്മ റാണിയെ സഹായിക്കുന്ന എല്ലാ രാജ്യങ്ങളേയും പിടിച്ചടക്കാൻ ഉത്തരവിട്ടു. കാട്ടൂർ‌ ഉണ്ണിത്താൽ പിന്നീട് മാർത്താണ്ഡ വർമ്മയുമായി ചേർന്ന് റാണിയെ വേണാടിൽ തടവിലാക്കി. ഇതറിഞ്ഞ കുഴിക്കൽ ഉണ്ണിത്താൻ രാജ്ഞിയെ അവിടെ നിന്നും രക്ഷിച്ച് ഡച്ചുകാരുടെ സമീപത്തേക്ക് എത്തി. എന്നാൽ ഡച്ചുകാരിൽ നിന്നും അപമാനം നേരിട്ട റാണി ഉടവാൾ നെഞ്ചിലേക്ക് കുത്തിയിറക്കി ആത്മഹത്യ ചെയ്തു. തൊട്ടു പിറകെ കുഴിക്കൽ ഉണ്ണിത്താനെ, വാൻ ഇംഹോഫ്‌ വെടിവച്ച് കൊല്ലുകയും ചെയ്തു.
വർഗ്ഗം:കേരളത്തിലെ നാടുവാഴികൾ
കോറിന്തോസുകാർക്ക് എഴുതിയ രണ്ടാം ലേഖനം
ക്രിസ്തീയബൈബിളിന്റെ ഭാഗമായ പുതിയനിയമത്തിലെ എട്ടാമത്തെ പുസ്തകമാണ് കോറിന്തോസുകാർക്ക് എഴുതിയ രണ്ടാം ലേഖനം. '2 കോറിന്ത്യർ' എന്ന ചുരുക്കപ്പേരിലും ഇത് അറിയപ്പെടുന്നു. പുതിയനിയമത്തിലെ ഇതരഗ്രന്ഥങ്ങളെപ്പോലെ ഗ്രീക്കു ഭാഷയുടെ കൊയ്നേ രൂപത്തിൽ എഴുതപ്പെട്ട ഈ കൃതി ആദ്യകാലക്രിസ്തീയസഭയുടെ ശ്രദ്ധേയനായ നേതാവ് തർശീശിലെ പൗലോസും ശിഷ്യൻ തിമോത്തിയും ചേർന്ന് ഗ്രീസിൽ കോറിന്തിലെ ക്രിസ്ത്യാനികൾക്ക് എഴുതിയതാണ്. അരംഭവാക്യത്തിൽ, കത്തയക്കുന്നവരിൽ ഒരാളായി തിമോത്തി പരാമർശിക്കപ്പെടുന്നുണ്ടെങ്കിലും പൗലോസിന്റെ ആ യുവശിഷ്യൻ ഈ രചനയിൽ പങ്കാളിയോ വെറും കേട്ടെഴുത്തുകാരനോ ആയിരുന്നത് എന്നു വ്യക്തമല്ല.
എതിരാളികളുടെ നിശിതമായ വിമർശനങ്ങൾക്കു തീക്ഷ്ണമായ സംവാദശൈലിയിൽ മറുപടി പറയുന്ന ഈ കൃതി പൗലോസിന്റെ "ജീവിത ജീവിതദൗത്യത്തിന്റെ തന്നെ ന്യായീകരണം" (Apologia Pro Vita Sua) എന്നും പുതിയനിയമത്തിലെ ഏറ്റവും രസകരമായ രചനകളിലൊന്ന് എന്നും വിശേഷിക്കപ്പെട്ടിട്ടുണ്ട്.
പശ്ചാത്തലം
കോറീന്തിലെ സഭയുമായുള്ള പൗലോസിന്റെ സമ്പർക്കത്തിന്റെ ഏകദേശമായ പുനർനിർമ്മിതി ഇങ്ങനെ ആവാം:
രചനാചരിത്രം
കോറിന്തോസുകാർക്കെഴുതിയ രണ്ടാം ലേഖനം പൗലോസിന്റെ രചനയാണെന്ന കാര്യത്തിൽ ബൈബിൾ പണ്ഡിതന്മാർക്കിടയിൽ സാമാന്യമായ യോജിപ്പുണ്ടെങ്കിലും ഇത് ഒരു ലേഖനം തന്നെയോ ഒന്നിലേറെ ലേഖനങ്ങൾ ചേർന്നതോ എന്നതിൽ തർക്കമുണ്ട്. പുതിയനിയമത്തിൽ കോറിന്തിയർക്കുള്ള പൗലോസിന്റെ രണ്ടു ലേഖനങ്ങൾ മാത്രമേയുള്ളു എങ്കിലും ആ ലേഖനങ്ങൾ തന്നെ തരുന്ന സൂചന അദ്ദേഹം നാലു ലേഖനങ്ങളെങ്കിലും എഴുതിയിരിക്കണം എന്നാണ്.
രണ്ടാം ലേഖനത്തിൽ 1-9 അദ്ധ്യായങ്ങൾ ചേർന്ന ആദ്യഭാഗം "മുന്നറിയിപ്പുലേഖനത്തിലേയോ" ഇതരലേഖനങ്ങളിലെയോ ഭാഗങ്ങൾ അടങ്ങുന്നു എന്നും വാദിക്കപ്പെട്ടിട്ടുണ്ട്. ഉദാഹരണമായി രണ്ടാം ലേഖനം 6:14 മുതൽ 7:1 വരെ മുന്നറിയിപ്പുലേഖനത്തിലെ ഭാഗങ്ങളാണെന്നു ചിലർ കരുതുന്നു. എന്നാൽ ഈ നിലപാടുകൾക്ക് സ്വീകൃതി കുറവാണ്.
ഉള്ളടക്കം
ആരംഭത്തിലെ അഭിവാദനത്തിനും (1:1-11) സമാപനാശീർവാദത്തിനും(13:11-14) ഇടയ്ക്ക് ഈ കൃതിയിൽ മൂന്നു ഖണ്ഡങ്ങൾ കണ്ടെത്താനാകും. ഈ ഖണ്ഡങ്ങളോരോന്നും അതിലും ചെറിയ ഉപഖണ്ഡങ്ങൾ ചേർന്നുണ്ടായതായിരിക്കാനും മതി.
ന്യായവാദം
അദ്യത്തെ ഏഴദ്ധ്യായങ്ങൾ ചേർന്ന ആദ്യഖണ്ഡത്തിൽ ലേഖകൻ തന്റെ പ്രവർത്തികളേയും പ്രേഷിതദൗത്യത്തേയും സൗമ്യമായി ന്യായീകരിക്കുകയും കോറിന്തിയരോടുള്ള സ്നേഹം എടുത്തു പറയുകയും ചെയ്യുന്നു. ഇതിന്റെ ആരംഭത്തിൽ, കോറിന്തിലെ സഭയുടെ നേരേയുള്ള തന്റെ സമീപകാലപെരുമാറ്റത്തെ ന്യായീകരിക്കുന്ന പൗലൊസ് അവിടേക്കുള്ള തന്റെ വേദന നിറഞ്ഞ രണ്ടാം സന്ദർശനത്തെയും തുടർന്ന് താൻ എഴുതിയ "കണ്ണുനീരിന്റെ കത്തിന്റെ" കാര്യം എടുത്തുപറയുന്നു. സ്വന്തം ശുശ്രൂഷയുടെ ദൈവശാസ്ത്രത്തിന്റെ ദീർഘമായ വിശദീകരണമാണ് ലേഖകൻ പിന്നീടു നടത്തുന്നത്. തന്റെ നേരേ ഹൃദയം തുറക്കാൻ പിതൃസമാനമായ വാത്സല്യത്തോടെ കോറിന്തിയരോടു നടത്തുന്ന അഭ്യർത്ഥനയും, നേരത്തേ എഴുതിയ കണ്ണുനീരിന്റെ കത്തിനുണ്ടായ നല്ല പ്രതികരണത്തെക്കുറിച്ചു കേട്ടറിഞ്ഞതിലുള്ള സന്തോഷ പ്രകടനവും സഭാകാര്യങ്ങളെ സംബന്ധിച്ച ചില പ്രായോഗികനിർദ്ദേശങ്ങളും ചേർന്നതാണ് ലേഖനത്തിന്റെ ഈ ഭാഗത്തിന്റെ ഊഷ്മളമായ സമാപനം. ഈ ഭാഗത്ത് അദ്ദേഹം ഇങ്ങനെ എഴുതുന്നു:-
ഞങ്ങൾക്കായി നിങ്ങളുടെ ഹൃദയം തുറക്കുക; ഞങ്ങൾ ആരേയും ഉപദ്രവിച്ചിട്ടില്ല; ഞങ്ങൾ ആരേയും ദുഷിപ്പിച്ചിട്ടില്ല; ഞങ്ങൾ ആരേയും ചൂഷണം ചെയ്തിട്ടില്ല. നിങ്ങളെ കുറ്റപ്പെടുത്താനല്ല ഞാൻ ഇതു പറയുന്നത്; ഒരുമിച്ചു മരിക്കാനും ഒരുമിച്ചു ജീവിക്കാനും നിങ്ങൾ ഞങ്ങളുടെ ഹൃദയത്തിൽ ഉണ്ട് എന്നു ഞാൻ നേരത്തേ പറഞ്ഞിട്ടുണ്ടല്ലോ. എനിക്കു നിങ്ങളിൽ വലിയ വിശ്വാസം ഉണ്ട്; നിങ്ങളെക്കുറിച്ചു വലിയ അഭിമാനം ഉണ്ട്. ഞാൻ സമാശ്വാസം നിറഞ്ഞവനാണ്. ഞങ്ങളുടെ എല്ലാ കഷ്ടതകളിലും എനിക്ക് അതിരറ്റ ആനന്ദമുണ്ട്.
യെരുശലേമിനുള്ള സഹായം
8, 9 അദ്ധ്യായങ്ങൾ ബുദ്ധിമുട്ടുകളനുഭവിച്ചുകൊണ്ടിരുന്ന യെരുശലേമിലെ സഭയിലെ സാധുക്കൾക്കു വേണ്ടിയുള്ള ധനസമാഹരണത്തെ സംബന്ധിച്ച നിർദ്ദേശങ്ങളാണ്. ഇതിനെക്കുറിച്ച് കോറിന്തിലെ സഭയ്ക്ക് എഴുതുന്നതു തന്നെ അധികപ്പറ്റാണെന്നും ഇക്കാര്യത്തിലുള്ള അവരുടെ തീക്ഷ്ണതയെക്കുറിച്ച് മാസിഡോണിയയിലുള്ളവർക്കു മുൻപിൽ താൻ അഭിമാനം പ്രകടിപ്പിച്ചിട്ടുണ്ടെന്നും ലേഖകൻ ഒരിടത്തു പറയുന്നു.(9:1-2)
തീക്ഷ്ണസംവാദം
ലേഖനത്തിന്റെ ശൈലി ഒൻപതാം അദ്ധ്യായത്തിന്റെ തുടക്കത്തിൽ യാതൊരു മുന്നറിയിപ്പും ഇല്ലാതെ പെട്ടെന്നു മാറുന്നു. അതിനാൽ തുടർന്നു വരുന്ന മൂന്നദ്ധ്യായങ്ങൾ മറ്റൊരു ലേഖനത്തിന്റെ ഭാഗമാണെന്നും ഈ ലേഖനത്തിന്റെ തുടക്കത്തിൽ പറയുന്ന "കണ്ണുനീരിന്റെ കത്ത്(letter of tears)"-ന്റെ ഭാഗമായിരിക്കാം ഒരുപക്ഷേ ഇതെന്നും കരുതുന്നവരുണ്ട്. ഈ നാലദ്ധ്യായങ്ങളിൽ (9-13) ലേഖകൻ തീക്ഷ്ണമായ സംവാദശൈലിയിൽ, സ്വന്തം പ്രേഷിതവേലയെ ന്യായീകരിക്കുന്നു. സാത്താൻ പ്രകാശത്തിന്റെ മാലാഖയായി വേഷം കെട്ടുന്നതുപോലെ വേഷം കെട്ടുന്ന "കപട അപ്പസ്തോലന്മാരാണ്" ഇവിടെ പൗലോസിന്റെ വിമർശനത്തിന് മുഖ്യമായും വിഷയീഭവിക്കുന്നത്. ലേഖനത്തിന്റെ ഈ ഖണ്ഡത്തിലെ ചില ഭാഗങ്ങൾ വിഡ്ഢിയുടെ പ്രഭാഷണം(fool's speech) എന്നറിയപ്പെടുന്നു. താഴെക്കൊടുക്കുന്ന വാക്യങ്ങൾ അതിൽ പെടുന്നു: ആരെങ്കിലും എന്തിനെക്കുറിച്ചെങ്കിലും വീമ്പിളക്കുന്നെങ്കിൽ ഞാനും അതേക്കുറിച്ചു വീമ്പിളക്കുന്നു. അവർ അബ്രാഹിമിയരാണോ? ഞാനും അങ്ങനെ തന്നെ. അവർ ഇസ്രായേൽക്കാരാണോ? ഞാനും അങ്ങനെ തന്നെ. ...അവർ ക്രിസ്തുവിന്റെ ദാസരാണോ? ഞാൻ ഭ്രാന്തനെപ്പോലെ പായുകയാണ്; ഞാൻ കൂടുതൽ മികച്ച ദാസനാണ്;  കൂടുതൽ പണിയെടുത്തവൻ, കൂടുതൽ പ്രാവശ്യം തടവിലാക്കപ്പെട്ടവൻ, ഏറെ തല്ലുകൊണ്ടവൻ, പലവട്ടം മരണത്തിന്റെ വക്കിൽ എത്തിയവൻ! യഹൂദരിൽ നിന്നു നാല്പതു ചാട്ടയടി, ഒന്നുകുറയെ, അഞ്ചു പ്രാവശ്യം ഞാൻ കൊണ്ടു. മൂന്നു വട്ടം വടികൊണ്ടുള്ള അടിയേറ്റു, ഒരിക്കൽ കല്ലെറിയപ്പെട്ടു. മൂന്നു പ്രാവശ്യം കപ്പലപകടത്തിൽ പെട്ടു. ഒരു രാവും പകലും കടലിൽ ഒഴുകി നടന്നു.(11:21-25)
ലേഖനം
കൊരിന്ത്യർക്കു എഴുതിയ രണ്ടാം ലേഖനം
അവലംബം
വർഗ്ഗം:പുതിയ നിയമം വർഗ്ഗം:പൗലോസിന്റെ ലേഖനങ്ങൾ
റെനിയർ പർവ്വത ദേശീയോദ്യാനം
അമേരിക്കൻ ഐക്യനാടുകളിലെ വാഷിംഗ്ടൺ സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് റെനിയർ പർവ്വത ദേശീയോദ്യാനം (ഇംഗ്ലീഷ്: Mount Rainier National Park). 1899 മാർച്ച് രണ്ടിന് സ്ഥാപിതമാകുമ്പോൾ ഇത് അമേരിക്കയിലെ 5ആമത്തെ ദേശീയോദ്യാനമായിരുന്നു. 236,381 acre ആണ് ദേശീയോദ്യാനത്തിന്റെ വിസ്തൃതി. 14,411 ft ഉയരമുള്ള  മിശ്രിത അഗ്നിപർവ്വതമായ റെനിയർ ഈ ദേശീയോദ്യാനത്തിലാണ് സ്ഥിതിചെയ്യുന്നത്.
ഒക്കുലാറിസ്റ്റ്
കണ്ണിനേൽക്കുന്ന ആഘാതം അല്ലെങ്കിൽ അസുഖം കാരണം കണ്ണുകൾ നഷ്ടപ്പെട്ട ആളുകൾക്ക് കണ്ണിൽ വെക്കാനുള്ള കൃത്രിമ കണ്ണുകളായ ഒക്കുലാർ പ്രോസ്തെസിസുകളുടെ നിർമ്മാണം, ഫിറ്റിംഗ് എന്നിവയിൽ വിദഗ്ധനായ ആളാണ് ഒക്കുലാറിസ്റ്റ്. രോഗികൾക്ക് വേണ്ടി പ്രത്യേകമായി തയ്യാറാക്കുന്ന കൃത്രിമ കണ്ണിന്റെ നിർമ്മാണ പ്രക്രിയയിൽ, സാധാരണയായി കണ്ണ് സോക്കറ്റിന്റെ അളവ് എടുക്കുക, ഒരു പ്ലാസ്റ്റിക് ഷെൽ രൂപപ്പെടുത്തുക, ഐറിസ് പെയിന്റ് ചെയ്യുക, എന്നിവയാണ് ഉള്ളത്. ഈ നിർമ്മാണവും തുടർന്ന് ഒക്കുലാർ പ്രോസ്തെസിസുകൾ ഘടിപ്പിക്കുന്നതും ഒക്കുലാറിസ്റ്റുകളുടെ പ്രവർത്തി മേഖലയാണ്. വ്യത്യസ്ത നിറങ്ങളിലുള്ള ഐറിസ് ഉള്ള പ്രീ ഫാബ്രിക്കേറ്റഡ് ഒക്കുലാർ പ്രോസ്റ്റസിസും ലഭ്യമാണ്. രോഗിയുടെ ഐറിസ് നിറവുമായി പൊരുത്തപ്പെടുന്ന സ്റ്റോക്ക് കണ്ണ് ഒക്കുലാറിസ്റ്റ് തിരഞ്ഞെടുക്കുന്നു. മെച്ചപ്പെട്ട പൊരുത്തപ്പെടുത്തൽ, കംഫർട്ട്, എസ്റ്റെറ്റിക്സ് എന്നിവ കാരണം കസ്റ്റം-നിർമ്മിത ഒക്കുലാർ പ്രോസ്റ്റസിസ് കൂടുതൽ സ്വീകാര്യമാണ്. പ്രോസ്റ്റെറ്റിക് കണ്ണ് സൃഷ്ടിക്കുന്നതിനൊപ്പം, പ്രോസ്റ്റീസിസ് എങ്ങനെ പരിപാലിക്കാമെന്നും കൈകാര്യം ചെയ്യാമെന്നും അവർ രോഗിയെ കാണിക്കുന്നു.
മെഡിക്കൽ, ഒപ്‌റ്റോമെട്രി, ഡെന്റൽ, നഴ്‌സിംഗ്, ബയോളജി തുടങ്ങി വിവിധ പശ്ചാത്തല വിഭാഗങ്ങളിൽ നിന്ന് ഒക്കുലാറിസ്റ്റുകളായി വൈദഗ്ധ്യം നേടുന്നവരുണ്ട്. വർഗ്ഗം:നേത്രവിജ്ഞാനം വർഗ്ഗം:തൊഴിലുകൾ വർഗ്ഗം:കണ്ണ്
വേളാവൂർ
കേരളത്തിലെ തിരുവനന്തപുരം ജില്ലയിലെ ഒരു ഗ്രാമമാണ് വേളാവൂർ.
അവലംബങ്ങൾ
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
ഇബ്ൻ അൽ ഖതീബ്
ഗ്രാനഡ എമിറേറ്റിലെ ഒരു രാഷ്ട്രീയപ്രവർത്തകനും ബഹുമുഖപ്രതിഭയുമായിരുന്നു ലിസാനുദ്ദീൻ ഇബ്ൻ അൽ ഖതീബ് ( لسان الدين ابن الخطيب  ) (ജനനം 16 നവംബർ 1313, ലോജ - മരണം 1374, ഫെസ്)എന്നറിയപ്പെട്ട മുഹമ്മദ് ഇബ്‌നു അബ്ദുല്ല ഇബ്‌ൻ സെയ്ദ് ഇബ്‌ൻ അലി ഇബ്‌ൻ അഹമ്മദ് അൽ സൽമാനി  (محمد بن عبدالله بن سعيد بن عبد الله بن سعيد بن علي بن أحمدالسّلماني). ഇബ്ൻ ഖതീബ് എന്ന ചുരുക്കപ്പേരിലാണ് പരക്കെ അറിയപ്പെടുന്നത്. കവി, ഗ്രന്ഥകാരൻ, ചരിത്രകാരൻ, തത്വജ്ഞാനി, വൈദ്യൻ, രാഷ്ട്രീയക്കാരൻ എന്നിങ്ങനെ വിവിധ മേഖലകളിൽ അദ്ദേഹം കഴിവ് തെളിയിച്ചു.
അവലംബം
വർഗ്ഗം:മധ്യകാല അറബ് വൈദ്യന്മാർ വർഗ്ഗം:മുസ്ലിം കവികൾ
കൂത്തുപറമ്പ് വെടിവെപ്പ്
1994 നവംബർ 25നു കൂത്തുപറമ്പിൽ വച്ചുണ്ടായ പോലീസ് വെടിവെപ്പിൽ അഞ്ചു ഡി.വൈ.എഫ്.ഐ. പ്രവർത്തകർ കൊല്ലപെട്ടു. ഈ സംഭവമാണ് കൂത്തുപറമ്പ് വെടിവെപ്പ് എന്നറിയപ്പെടുന്നത്. അന്ന് സഹകരണമന്ത്രിയായിരുന്ന എം.വി. രാഘവന്റെ യോഗത്തിനിടെ ഉണ്ടായ സംഘർഷമാണ് വെടിവെപ്പിൽ കലാശിച്ചത്.
സമര കാരണം
പരിയാരത്ത് തുടങ്ങുന്ന മെഡിക്കൽ കോളേജിന്റെ സ്ഥലവും, കെട്ടിടവും സർക്കാരിന്റേതായിരുന്നു, വായ്പക്ക് ജാമ്യവും സർക്കാരാണ്. ഇങ്ങനെ മുഴുവൻ പൊതു ഉടമസ്ഥതയിലായിരിക്കെ ഒരു ട്രസ്റ്റ് കെ.കരുണാകരൻ, എം.വി രാഘവൻ എന്നിവരുടെ നേതൃത്വത്തിൽ രൂപീകരിക്കുകയും മെഡിക്കൽ കോളേജ് ട്രസ്റ്റിന് കീഴിലേക്ക് കൊണ്ട് വരാനും നീക്കങ്ങളുണ്ടായി. എന്നാൽ ഇത് സ്വകാര്യമായി മെഡിക്കൽ കോളേജിനെ മാറ്റി അഴിമതിക്കുള്ള വേദി ഒരുക്കളാണെന്നും മെഡിക്കൽ കോളേജ് തീർത്തും സഹകരണ മേഖലയിൽ നിലനിർത്തണമെന്നും ആവശ്യപ്പെട്ടായിരുന്നു കൂത്തുപറമ്പിൽ യുവജന സമരം നടന്നത്. ആഗോളവൽക്കരണത്തിന്റെ ചുവടു പിടിച്ചു കൊണ്ട് എല്ലാ തരാം സേവന മേഖലകളിൽ നിന്നും സർക്കാർ പിൻവാങ്ങി ഉന്നത വിദ്യാഭ്യാസം കച്ചവടവൽക്കരിക്കാനുള്ള ശ്രമങ്ങൾക്കെതിരെ രാജ്യവ്യാപകമായി വിദ്യാർത്ഥി - യുവജന പ്രക്ഷോഭം ശക്തിപ്പെട്ടു വന്ന കാലം കൂടിയാണത്.
കൊല്ലപ്പെട്ടവർ
അഞ്ചുപേരാണ് കൊല്ലപ്പെട്ടത്. . കെ.കെ. രാജീവൻ, കെ. ബാബു, മധു, കെ.വി. റോഷൻ, ഷിബുലാൽ എന്നിവർ. പുഷ്പൻ എന്നയാൾക്ക് പരിക്കേൽക്കുകയുണ്ടായി
കെ.വി. റോഷൻ
കെ.വി. വാസു, നാരായണി എന്നിവരുടെ മകനാണ് റോഷൻ.
കേസ്
പോലീസുദ്യോഗസ്ഥർക്കെതിരേയും സമരം നടത്തിയവർക്കെതിരേയും കേസുകളുണ്ടായി.
പോലീസുദ്യോഗസ്ഥർക്കെതിരേയുള്ള കേസ്
ഈ സംഭവത്തെത്തുടർന്ന് പോലീസുദ്യോഗസ്ഥർക്കെതിരേ കേസെടുക്കാൻ കീഴ്ക്കോടതി നടപടിയെടുത്തിരുന്നുവെങ്കിലും പ്രോസിക്യൂഷന് മുൻകൂർ അനുമതി വാങ്ങാതെയാണ് കേസെടുത്തതെന്ന് ചൂണ്ടിക്കാട്ടി ഹൈക്കോടതി കേസ് നടപടികൾ റദ്ദാക്കുകയുണ്ടായി. 1995-ൽ പോലീസുകാർക്കെതിരേ സ്വകാര്യ അന്യായം ഫയൽ ചെയ്തതിനെത്തുടർന്നാണ് കേസെടുക്കാനുള്ള നടപടിയുണ്ടായത്. എസ്.പി. രവത ചന്ദ്രശേഖർ ഉൾപ്പെടെയുള്ള ഉദ്യോഗസ്ഥർക്കെതിരേ കേസെടുക്കുകയുണ്ടായി. .
ഹക്കീം ബത്തേരി
ഈ കേസിൽ പ്രതിയാക്കപ്പെട്ട ഹക്കിം ബത്തേരിയെ പിന്നീട് ഹൈക്കോടതി കുറ്റവിമുക്തനാക്കുകയുണ്ടായി. ഇദ്ദേഹം ഡിവൈ.എസ്.പിയായി റിട്ടയർ ചെയ്തയാളാണ് (ജനനം: മരണം:2013 ഏപ്രിൽ 13).
കാസർകോട് കുമ്പള സ്വദേശിയായ ഇദ്ദേഹം ഹസൻകുഞ്ഞി, ബീഫാത്തിമ എന്നിവരുടെ മകനായിരുന്നു. പരേതയായ നഫീസയാണ് ഭാര്യ. ഡോ. സാജിദ മകളൂം ഡോ. സാഹിദ് (കൂത്തുപറമ്പ്) മരുമകനുമാണ്. കണ്ണൂർ താവക്കരയിലായിരുന്നു ഇദ്ദേഹം താമസിച്ചിരുന്നത്. 1974ൽ എസ്.ഐ ആയാണ് ഇദ്ദേഹം പൊലീസ് സേനയിൽ പ്രവേശിച്ചത്. പുളിങ്ങോം എസ്.ഐ ആയായിരുന്നു ആദ്യനിയമനം. മലബാറിലെ വിവിധ സ്റ്റേഷനുകളിൽ സി.ഐ ആയും ഡിവൈ.എസ്.പിയായും സേവനമനുഷ്ഠിച്ചു. 1994-95 കാലയളവിൽ കണ്ണൂർ ഡിവൈ.എസ്.പിയായിരുന്നു. റിപ്പർ ചന്ദ്രന്റേത് ഉൾപ്പെടെ നിരവധി കൊലപാതക, കവർച്ച കേസുകൾ തെളിയിച്ചതിന് മികച്ച സേവനത്തിനുള്ള അംഗീകാരങ്ങൾ ലഭിച്ചിട്ടുണ്ട്. പത്മനാഭൻ നായർ കമീഷൻ റിപ്പോർട്ടിന്റെ അടിസ്ഥാനത്തിൽ കൂത്തുപറമ്പ് പൊലീസ് രജിസ്റ്റർ ചെയ്ത കേസിൽ ഹക്കിം ബത്തേരിയെ മൂന്നാം പ്രതിയാക്കി. വകുപ്പുതല അന്വേഷണത്തത്തെുടർന്ന് ഇദ്ദേഹത്തെ സർവീസിൽനിന്ന് സസ്പെൻഡ് ചെയ്തു. 2012 ജൂൺ 25ന് ഹൈക്കോടതി ഹക്കിം ബത്തേരിയെ കുറ്റവിമുക്തനാക്കി. 1998 സെപ്റ്റംബറിലാണ് ഇദ്ദേഹം വിരമിച്ചത്.
സമരം നടത്തിയവർക്കെതിരേയുള്ള കേസ്
കൂത്തുപറമ്പ് പോലീസ് സ്റ്റേഷനിലെ ക്രൈം നമ്പർ 353 പ്രകാരമുള്ള കേസ് എം.വി. രാഘവനെ കൊല്ലാൻ ശ്രമിച്ചു എന്നതാണ്. ഈ കേസിൽ മൂവായിരത്തോളം പേർ പ്രതികളായിരുന്നു. ക്രൈം നമ്പർ 354 പ്രകാരമുള്ള കേസിൽ പോലീസ് സ്റ്റേഷൻ ആക്രമിക്കാൻ ശ്രമിച്ചു എന്ന കേസിൽ ആയിരത്തോളം ആൾക്കാർ പ്രതികളായിരുന്നു. ഈ രണ്ട് എഫ്.ഐ.ആറിലും നായനാർ മന്ത്രിസഭ നടപടികൾ നിർത്തിവച്ചിരുന്നു.
ഈ കേസിൽ കണ്ണൂർ നാർക്കോട്ടിക് സെൽ ഡി.വൈ.എസ്.പി. സക്കറിയയുടെ നേതൃത്വത്തിൽ പുനരന്വേഷണം നടക്കുകയും 88 പേരെ പ്രതി ചേർത്ത കുറ്റപത്രം ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് കോടതിയിൽ സമർപ്പിക്കപ്പെടുകയുമുണ്ടായി. ഡി.വൈ.എഫ്.ഐ. നേതാക്കളായ                എം.സുരേന്ദ്രൻ, എം. വി. ജയരാജൻ, കെ. ധനഞ്ജയൻ, എം. സുകുമാരൻ, പനോളി വത്സൻ, എൻ. ഉത്തമൻ, ടി. ലതേഷ്, പി. പി. മധു എന്നിവരും വെടിവെപ്പിൽ മരിച്ച കെ. കെ. രാജീവൻ, കെ. വി. റോഷൻ, കെ. ബാബു, ഷിബുലാൽ, മധു എന്നിവരും കുറ്റപത്രത്തിൽ പ്രതി ചേർക്കപ്പെട്ടിരുന്നു.
തുടർന്ന് കേസ് അന്വേഷിച്ച പത്മനാഭൻ കമ്മിഷന്റെ റിപ്പോർട്ട് പ്രകാരം പുതിയൊരു കേസ് ഫയൽ ചെയ്തു. ഈ കേസിൽ എം. വി. രാഘവൻ, ഡപ്യൂട്ടി കളക്ടർ ടി. ടി. ആന്റണി, ഡി വൈ എസ് പി അബ്ദുൾ ഹക്കിം ബത്തേരി, എസ് പി രവതാ ചന്ദ്രശേഖർ എന്നിവർ പ്രതികളായിരുന്നു. ആദ്യം രജിസ്റർ ചെയ്ത എഫ് ഐ ആറുകളിലെ നടപടി നിർത്തലാക്കി പുതിയ കേസെടുത്തതിനെതിരെ എം. വി. രാഘവനും മറ്റ് പ്രതികളും സുപ്രിം കോടതിയെ സമീപിച്ചു. തുടർന്ന് രാഘവനും മറ്റും പ്രതികളായ എഫ് ഐ ആറിൽ നടപടികൾ നിർത്തിവെക്കാൻ സുപ്രിം കോടതി ഉത്തരവായി.
അവലംബം
വർഗ്ഗം:കേരളത്തിലെ വിവാദമായ പോലീസ് നടപടികൾ
പഴയംവീടൻ ചന്തു
പഴശ്ശിരാജാവിന്റെ ഒരു ജനറൽ ആയിരുന്നു പഴയംവീടൻ ചന്തു (Pazhayamviden Chandu). ഇയാൾ ഒറ്റിക്കൊടുത്തതോടെയാണ് ബ്രിട്ടീഷുകാരുമായുള്ള യുദ്ധത്തിൽ പഴശ്ശി തോൽക്കാനും കൊല്ലപ്പെടാനും ഇടയായത്.
ആദ്യകാല ജീവിതം
ഒരു പാവപ്പെട്ട കുടുംബത്തിൽ ജനിച്ചുവളർന്ന ചന്തു പട്ടിണികൊണ്ട് ചെറുപ്പത്തിൽത്തന്നെ പഴശ്ശിയുടെ പരിവാരത്തിൽ ചേർന്നു. അവന്റെ കഴിവിലും ധൈര്യത്തിലും ആകൃഷ്ടനായ പഴശ്ശി സ്വന്തം മകനെപ്പോലെയാണ് ചന്തുവിനെ സ്നേഹിച്ചത്. യുദ്ധകാര്യങ്ങളിലും ഭരണത്തിലും ഏറ്റവും നല്ല ശിക്ഷണം നൽകി പഴശ്ശി ചന്തുവിനെ ഒരു മന്ത്രിയാക്കി. സാധാരണക്കാരനായി ജനിച്ച ചന്തുവിനെ പഴശ്ശി ഒരു പ്രഭുസ്ഥാനത്തേക്ക് ഉയർത്തി. പഴയവീട് എന്നു പേരുള്ള ഒരു നമ്പ്യാർ കുടുംബത്തോട് ചന്തുവിനെ ദത്തെടുക്കാൻ പഴശ്ശി ആവശ്യപ്പെട്ടു. അങ്ങനെ ചന്തു പഴയംവീട്ടിൽ ചന്തു നമ്പ്യാർ ആയി.
വിവാഹം
പ്രസിദ്ധനായ കൈതേരി അമ്പുവിന്റെ സഹോദരിയായ ഉണ്ണിയമ്മയെ പഴശ്ശിരാജ ചന്തുവിന് വിവാഹം ചെയ്തുകൊടുത്തു. ചന്തുവിന്റെ തനിനിറം മനസ്സിലായതിനാലാവണം അമ്പുവിന് ഈ ബന്ധത്തിനോട് അത്ര താത്പര്യമില്ലായിരുന്നു. പഴശ്ശിരാജാവിനോട് എതിരുപറയാൻ ആവാത്തതിനാൽ അമ്പുവിനു സമ്മതിക്കേണ്ടി വന്നു.
സൈനിക സേവനം
മൈസൂർ സേനയോട് പഴശ്ശിക്കൊപ്പം നിന്ന് ധീരമായി ചന്തു പോരാടി. അക്കാലത്ത് കേരളത്തിലെ ഏറ്റവും കഴിവുള്ള പോരാളിയായിരുന്നത്രേ ചന്തു.
ഇരട്ട ചാരൻ
1793 -ൽ പഴശ്ശിരാജാവിനോട് ഇടഞ്ഞ് പരസ്യമായിത്തന്നെ പഴശ്ശിയുടെ ശത്രുവും അമ്മാവനും ആയ വീരവർമ്മയോടൊപ്പവും പിന്നീട് ഈസ്റ്റ് ഇന്ത്യ കമ്പനിക്കൊപ്പവും ചന്തു ചേർന്നു. ശത്രുരാജ്യത്തിന്റെ നീക്കം പഴശ്ശിയെ അറിയിച്ചുകൊണ്ടിരുന്ന ഒരു ചാരനായിരുന്നു ചന്തു. വെല്ലസ്ലിയോടുപോലും അടുപ്പം സൂക്ഷിച്ചിരുന്നയാളായിരുന്നത്രെ ചന്തു.
പഴശ്ശിരാജാവിനെ ഒറ്റിക്കൊടുത്തത്
പഴശ്ശിരാജാവിന്റെ യുദ്ധതന്ത്രങ്ങളെപ്പറ്റി ചന്തു 1805 -ൽ ബ്രിട്ടീഷുകാർക്ക് ഒറ്റിക്കൊടുത്തതാണത്രേ പഴശ്ശിയുടെ തോൽവിക്കും പിന്നീടുണ്ടായ ചെറുത്തുനിൽപ്പുകൾക്കും അന്ത്യ കുറിച്ചത്. തന്റെ മരണത്തിനു മുൻപ് ഇക്കാര്യം പഴശ്ശിയെപ്പോലും അത്ഭുതപ്പെടുത്തിയിരുന്നു. പണത്തിനു വേണ്ടിയായിരുന്നത്രേ ചന്തു പഴശ്ശിയെ ഒറ്റിക്കൊടുത്തത്.
മരണം
ദുർഗ്രഹമായ ചുറ്റുപാടുകളിലാണ് ചന്തു മരിച്ചത്. പ്രതികാരമായി പഴശ്ശിയുടെ ആൾക്കാർ തന്നെയാവണം ചന്തുവിനെ കൊന്നത്. അയാളെക്കൊണ്ടുള്ള ആവശ്യം കഴിഞ്ഞതിനാലും 12 വർഷത്തോളം പഴശ്ശിക്കു വേണ്ടി ചാരപ്പണി ചെയ്തതിന്റെയും ശിക്ഷയായി ബ്രിട്ടീഷുകാർ തന്നെയാണ് ചന്തുവിനെ വധിച്ചത് എന്നാണ് മറ്റൊരു വാദം.
ഇതും കാണുക
പഴശ്ശിരാജ (ചലച്ചിത്രം)
അവലംബം
വർഗ്ഗം:കേരളചരിത്രം
രംഗനാഥ ക്ഷേത്രം, നെല്ലൂർ
ആന്ധ്രാപ്രദേശിലെ നെല്ലൂരിലെ ശ്രീ രംഗനാഥ സ്വാമി ക്ഷേത്രം, ഭഗവാൻ രംഗനാഥൻ പരബ്രഹ്മൻ മഹാവിഷ്ണു ഭഗവാന്റെ രൂപത്തിലുള്ള ഒരു ഹൈന്ദവക്ഷേത്രമാണ്. നെല്ലൂരിലെ പഴക്കം ചെന്ന ക്ഷേത്രങ്ങളിൽ ഒന്നാണ് തൽപഗിരി രംഗനാഥസ്വാമി ക്ഷേത്രം അഥവാ രംഗനായകുലു ക്ഷേത്രം. പെന്ന നദിയിൽ സ്ഥിതി ചെയ്യുന്ന ഈ ക്ഷേത്രം പന്ത്രണ്ടാം നൂറ്റാണ്ടിൽ നിർമ്മിച്ചതാണെന്ന് വിശ്വസിക്കപ്പെടുന്നു. ക്ഷേത്രത്തിന്റെ പ്രധാന കവാടം ഗാലിഗോപുരം എന്നറിയപ്പെടുന്ന വലിയ ഗോപുരമാണ്. അക്ഷരാർത്ഥത്തിൽ "കാറ്റ് ഗോപുരം" "wind tower". എന്നാണ് ഇത് അറിയപ്പെടുന്നത്. ഈ ഗോപുരത്തിന് ഏകദേശം 70 അടി ഉയരമുണ്ട്. അതിനു മുക ളിലായി 10 അടി സ്വർണം പൂശിയ പാത്രത്തിനെ കലശം എന്നുവിളിക്കുന്നു. എല്ലാ വർഷവും മാർച്ച്-ഏപ്രിൽ മാസത്തിൽ (ഇത് ഇന്ത്യൻ കലണ്ടർ അനുസരിച്ച് വ്യത്യാസപ്പെടുന്നു) ഒരു വലിയ ഉൽസവം ആഘോഷിക്കുന്നു. ഇവ ബ്രഹ്മോത്സവം എന്നാണ് അറിയപ്പെടുന്നത്.
പ്രൊജസ്റ്റീറോൺ റിസപ്റ്റർ
കോശങ്ങൾക്കുള്ളിൽ കാണപ്പെടുന്ന ഒരു പ്രോട്ടീനാണ് പ്രോജസ്സ്റ്റീറോൺ റിസപ്റ്റർ ( പിആർ ), NR3C3 അല്ലെങ്കിൽ ന്യൂക്ലിയർ റിസപ്റ്റർ സബ്ഫാമിലി 3 എന്നും അറിയപ്പെടുന്നു, ഗ്രൂപ്പ് സി, അംഗം 3. പ്രോജസ്റ്ററോൺ എന്ന സ്റ്റിറോയിഡ് ഹോർമോണാണ് ഇത് സജീവമാക്കുന്നത്.
മനുഷ്യരിൽ, 11q 22 ക്രോമസോമിൽ വസിക്കുന്ന ഒരൊറ്റ PGR ജീൻ ഉപയോഗിച്ചാണ് ഈ റിസപ്റ്ററുകൾ എൻകോഡ് ചെയ്യുന്നത്, ഇതിന് PR-A, PR-B എന്നീ രണ്ട് ഐസോഫോമുകൾ ഉണ്ട്, അത് അവയുടെ തന്മാത്രാ ഭാരത്തിൽ വ്യത്യാസമുണ്ട്. PR-B പ്രോജസ്റ്ററോണിന്റെ ഫലങ്ങളുടെ പോസിറ്റീവ് റെഗുലേറ്ററാണ്, അതേസമയം PR-A റിസപ്റ്ററുകൾ PR-B യുടെ ഫലങ്ങളെ എതിർക്കുന്നു.
പുറത്തേക്കുള്ള കണ്ണികൾ
വർഗ്ഗം:കോശങ്ങൾ
റങ്കാളാ തടാകം
മഹാരാഷ്ട്രയിലെ കോലാപ്പൂരിൽ സ്ഥിതി ചെയ്യുന്ന ഒരു ശുദ്ധജല തടാകമാണ് റങ്കാളാ തടാകം.
ചരിത്രം
എട്ടാം നൂറ്റാണ്ടിനുമുമ്പ് റങ്കാളാ ഒരു പാറമടയായിരുന്നു. എ.ഡി. 800-900 കാലഘട്ടത്തിൽ ഉണ്ടായ ഒരു ഭൂകമ്പം ഈ പാറമടയ്ക്ക് വൻതോതിൽ ഘടനാപരമായ മാറ്റങ്ങൾ വരുത്തി. റങ്കാളാ തടാകം രൂപപ്പെടുന്ന ഭൂഗർഭ ഉറവിടത്തിൽ നിന്ന് വെള്ളം ശേഖരിക്കപ്പെടാൻ കാരണമായി. ഈ തടാകത്തിനരികിൽ നന്ദിയുടെ പ്രതിമയുള്ള ഒരു ശിവക്ഷേത്രം ഉണ്ട്.
ഐതിഹ്യം
പ്രാദേശിക ഹൈന്ദവ വിശ്വാസങ്ങൾ അനുസരിച്ച്, ശിവൻ നന്ദിയുടെ പുറത്തേറി റങ്കാളാ തടാകത്തിലേക്ക് ഓരോ ദിവസവും ഒരു ഗോതമ്പുമണിയുടെ നീളം മുന്നോട്ടും ഒരു അരിമണിയുടെ നീളം പിന്നോട്ടും സഞ്ചരിക്കുന്നു. പരമശിവൻ റങ്കാളയിൽ എത്തിയാൽ മഹാപ്രളയം(ലോകാവസാനം) തുടങ്ങുമെന്നാണ് വിശ്വാസം.
വിനോദസഞ്ചാരം
കോലാപ്പൂരിലെ ഒരു മുഖ്യ വിനോദസഞ്ചാര ആകർഷണം കൂടിയാണ് ഈ തടാകം. പ്രശസ്തമായ കോലാപ്പൂർ മഹാലക്ഷ്മി ക്ഷേത്രത്തിൽ നിന്നും അര കിലോമീറ്റർ മാത്രം അകലെയാണ് ഇത്. വടക്ക് ഭാഗത്ത് ശാലിനി പാലസ്, വടക്കുകിഴക്ക് പത്മരാജേ ഗാർഡൻ, തെക്കുകിഴക്കൻ തീരത്ത് അടുത്തിടെ വികസിപ്പിച്ച ഒരു പാർക്ക് എന്നിവയും ഈ ഭാഗത്തുള്ള ആകർഷണങ്ങളാണ്. തടാകത്തിന്റെ അടുത്തുള്ള പാർക്കിൽ ഒരു ഫ്രഷ് ഫുഡ് മാർക്കറ്റ് ഉണ്ട്. കുതിരസവാരി, ബോട്ടിംഗ് തുടങ്ങിയ വിനോദങ്ങളും ഇവിടെയുണ്ട്. അതിസങ്കീർണമായ കൊത്തുപണികളുള്ള കരിങ്കല്ലും ഇറ്റാലിയൻ മാർബിളും കൊണ്ട് നിർമ്മിച്ച ഒരു കൊട്ടാരമാണ് ശാലിനി പാലസ്.
ചിത്രശാല
വർഗ്ഗം:മഹാരാഷ്ട്രയിലെ തടാകങ്ങൾ
ആർ.പി. ഗോയങ്ക
പ്രമുഖ വ്യവസായിയും ആർ.പി.ജി എൻറർപ്രൈസസ് ഗ്രൂപ്പിന്റെ ഉടമയുമായിരുന്നു രാമപ്രസാദ് ഗോയങ്ക( ജനനം: മരണം: 2013 ഏപ്രിൽ 14)
ജീവിത രേഖ
കൊൽക്കത്തയിലായിരുന്നു താമസം. കൊൽക്കത്ത പ്രസിഡൻസി കോളജിൽ നിന്ന് ചരിത്രത്തിൽ ബിരുദം നേടി. പിന്നീട് അമേരിക്കയിലെ ഹാർവാഡ് സർവകലാശാലയിൽ നിന്ന് മാനേജ്മെൻറിലും ബിരുദമെടുത്തു. 100 കോടി രൂപ വിറ്റുവരവുള്ള ആർ.പി.ജി എൻറർപ്രൈസസ് 1979-ലാണ് സ്ഥാപിച്ചത്. ഫിലിപ്സ് കാർബൺ ബ്ളാക്, ഏഷ്യൻ കേബ്ൾസ്, അഗർപാര നെയ്ത്ത് ഫാക്ടറി, മർഫി ഇന്ത്യ, സംഗീത നിർമ്മാണ കമ്പനിയായ സരിഗമ എന്നിവ ആർ.പി.ജി എൻറർപ്രൈസസിന്റെ ഭാഗമാണ്. സുശീല ഗോയങ്കയാണ് ഭാര്യ. ഫെഡറേഷൻ ഓഫ് ഇന്ത്യൻ ചേംബേഴ്സ് ഓഫ് കോമേഴ്സ് ആൻഡ് ഇൻഡസ്ട്രി (ഫിക്കി) യുടെയും കോൺഫെഡറേഷൻ ഓഫ് ഏഷ്യ -പസഫിക് ചേംബേഴ്സ് ഓഫ് കോമേഴ്സ് ആൻഡ് ഇൻഡസ്ട്രിയുടെയും പ്രസിഡൻറായി ഗോയങ്ക സേവനമനുഷ്ഠിച്ചിട്ടുണ്ട്. 2000-ൽ രാജ്യസഭാംഗവുമായിരുന്നു. മരിക്കുമ്പോൾ 83 വയസായിരുന്നു
അവലംബ
വർഗ്ഗം:1930-ൽ ജനിച്ചവർ വർഗ്ഗം: 2013-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ഏപ്രിൽ 14-ന് മരിച്ചവർ വർഗ്ഗം:രാജസ്ഥാനിൽ നിന്നും രാജ്യസഭയിൽ അംഗമായവർ
ഹൈപ്പർ ഈസ്ട്രജനിസം
ഹൈപ്പർ ഈസ്ട്രജനിസം, ഹൈപ്പർ ഈസ്‌ട്രോജെനിക് അവസ്ഥ അല്ലെങ്കിൽ ഈസ്ട്രജൻ അധികമാകുന്നത് ശരീരത്തിലെ അമിതമായ ഈസ്ട്രജനിക് പ്രവർത്തനത്തിന്റെ സവിശേഷതയാണ്
പ്രയോജനവാദം
ശരിയായ മാർഗ്ഗം ഏറ്റവും പ്രയോജനകരമായതും യാതനയും കുറവുകളും കഴിയുന്നത്ര ഒഴിവാക്കുന്നതുമാണെന്ന നൈതിക സിദ്ധാന്തത്തെയാണ് പ്രയോജനവാദം (യൂട്ടാലിറ്റേറിയനിസം) എന്ന് വിളിക്കുന്നത്. ക്ലാസിക്കൽ യൂട്ടാലിറ്റേറിയനിസത്തിന്റെ രണ്ടു പ്രധാന പ്രയോക്താക്കൾ ജെറേമി ബെന്ഥാം, ജോൺ സ്റ്റുവർട്ട് മിൽ എന്നിവരാണ്. തീരുമാനമെടുക്കുവാൻ ഒരാളെ സഹായിക്കുന്ന മാർഗ്ഗമാണിതെന്ന് ഏറ്റവും ലഘുവായി പറയാവുന്നതാണ്. പ്രയോജനവാദത്തിൽ ഒരു പ്രവൃത്തിയുടെ നൈതികമായ ഗുണം അതിന്റെ അനന്തരഫലങ്ങളിൽ നിന്നാണ് തീരുമാനിക്കപ്പെടുന്നത്. ശരിക്കും സംഭവിച്ച ഫലങ്ങൾ, മുൻകൂട്ടിക്കണ്ടവ, നടപ്പിൽ വരണമെന്നുദ്ദേശിച്ചവ എന്നീ ഉപവിഭാഗങ്ങൾക്ക് എന്തുമാത്രം ഊന്നൽ കൊടുക്കണം എന്നതുസംബന്ധിച്ച് അഭിപ്രായ ഐക്യമില്ല.
ഹൈപ്പർ ഈസ്ട്രജനിസം
സൂചനകളും ലക്ഷണങ്ങളും
ഒന്നോ അതിലധികമോ ഈസ്ട്രജൻ അടങ്ങിയ ലൈംഗിക ഹോർമോണുകളുടെ (സാധാരണയായി എസ്ട്രാഡിയോൾ കൂടാതെ/അല്ലെങ്കിൽ ഈസ്ട്രോൺ), ഫോളിക്കിൾ-സ്റ്റിമുലേറ്റിംഗ് ഹോർമോൺ കൂടാതെ/അല്ലെങ്കിൽ ല്യൂട്ടിനൈസിംഗ് ഹോർമോണിന്റെ അളവ് കുറയുന്നത് (ഹൈപ്പോതലാമിക്-പിറ്റ്യൂട്ടറി-ഗോനാഡൽ അക്ഷത്തെ അടിച്ചമർത്തുന്നത് കാരണം) ഹൈപ്പർ ഈസ്ട്രജനിസത്തിന്റെ ലക്ഷണങ്ങളിൽ ഉൾപ്പെടാം. ഈസ്ട്രജൻ), കൂടാതെ ടെസ്റ്റോസ്റ്റിറോൺ പോലുള്ള ആൻഡ്രോജന്റെ അളവ് കുറയുന്നു.
പ്രയോജനവാദം
പുറത്തേയ്ക്കുള്ള കണ്ണികൾ
വർഗ്ഗം:നീതിശാസ്ത്രം
ഹൈപ്പർ ഈസ്ട്രജനിസം
സൂചനകളും ലക്ഷണങ്ങളും
സ്ത്രീകളിലെ ഈ അവസ്ഥയുടെ ലക്ഷണങ്ങൾ ആർത്തവ ക്രമക്കേടുകൾ, അമെനോറിയ, അസാധാരണമായ യോനിയിൽ രക്തസ്രാവം, ഗർഭപാത്രത്തിന്റെയും സ്തനങ്ങളുടെയും വലിപ്പം എന്നിവയായിരിക്കാം. ഇത് കുട്ടികളിൽ ഐസോസെക്ഷ്വൽ പ്രീകോസിറ്റിയായും ഹൈപ്പോഗൊനാഡിസം, ഗൈനക്കോമാസ്റ്റിയ, സ്ത്രീവൽക്കരണം, ബലഹീനത, പുരുഷന്മാരിൽ ലിബിഡോ നഷ്ടപ്പെടൽ എന്നിവയായും പ്രത്യക്ഷപ്പെടാം. ചികിത്സിച്ചില്ലെങ്കിൽ, ഹൈപ്പർ ഈസ്ട്രജനിസം പിന്നീട് ജീവിതത്തിൽ സ്തനാർബുദം പോലുള്ള ഈസ്ട്രജൻ സെൻസിറ്റീവ് കാൻസറുകളുടെ സാധ്യത വർദ്ധിപ്പിക്കും.
എതിരൻ കതിരവൻ
മലയാള ശാസ്ത്രസാഹിത്യകാരനും അധ്യാപകനും ഗവേഷകനുമാണ് എതിരൻ കതിരവൻ. 2018 ലെ കേരളസാഹിത്യഅക്കാദമിയുടെ സി.ബി. കുമാർ അവാർഡ് പാട്ടും നൃത്തവും എന്ന ഉപന്യാസസമാഹാരത്തിന് ലഭിച്ചിട്ടുണ്ട്.യഥാർത്ഥ പേര് ശ്രീധരൻ കർത്ത
ജീവിതരേഖ
കോട്ടയം ജില്ലയിലെ മീനച്ചിൽ സ്വദേശിയാണ്. പാലാ സെന്റ് തോമസ് സ്‌കൂളിലും കോളേജിലും പഠനത്തിനു ശേഷം തിരുവനന്തപുരം യൂണിവെഴ്‌സിറ്റി കോളെജിൽ നിന്ന് എം. എസ് സി. റാങ്കോടെ പാസ്സായി. പിന്നീട് ജെ. എൻ. യു ഇൽ നിന്നും സെൽ ബയോളജിയിൽ പി. എച്ച്. ഡി. നേടി. 1978-ൽ അമേരിക്കയിലേക്ക് കുടിയേറി. സെയ്ന്റ് ലൂയിസ് യൂണിവേഴ്‌സിറ്റിയിൽ പോസ്റ്റ് ഡോക്ടൊറൽ ഗവേഷണത്തിനു ശേഷം ജോൺസ് ഹോപ്കിൻസ് യൂണിവേഴ്‌സിറ്റിയിൽ ജനറ്റിക്‌സ് പഠനങ്ങൾ നടത്തി. തുടർന്ന് യൂണിവേഴ്‌സിറ്റി ഓഫ് ഷിക്കാഗോയിൽ ഗവേഷകനായി ഫാക്കൽറ്റി അംഗമായി. 26 വർഷം ഷിക്കാഗോ സർവകലാശാലയിൽ അധ്യാപകനും ശാസ്ത്രജ്ഞനുമായിരുന്നു.
നിരവധി ശാസ്ത്രപ്രബന്ധങ്ങൾ പ്രസിദ്ധീകരിച്ചിട്ടുണ്ട്. ചില ഗവേഷണഫലങ്ങൾക്ക് പേറ്റന്റ് എടുത്തിട്ടുണ്ട്. ശാസ്ത്രവിഷയങ്ങൾ കൂടാതെ കഥ, സിനിമ/സംഗീതം/നൃത്തം എന്നിവയെപ്പറ്റിയുള്ള ലേഖനങ്ങൾ, സാമൂഹികവിഷയങ്ങളെ അനുബന്ധിച്ചുള്ള പംക്തികൾ എന്നിവയൊക്കെ പ്രിന്റ്/ഓൺലൈൻ മാദ്ധ്യമങ്ങളിൽ പ്രത്യക്ഷപ്പെടാറുണ്ട്.
പുറം കണ്ണികൾ
വർഗ്ഗം:മലയാള ശാസ്ത്രസാഹിത്യകാരന്മാർ വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
പ്രിന്റഡ് റെയിൻബൊ
മൂന്ന് വർഷത്തോളമെടുത്ത് ഫ്രെയിം ബൈ ഫ്രെയിം വരച്ചെടുത്താണ് ഈ ചിത്രം നിർമ്മിച്ചിരിക്കുന്നത്.
പ്ലോട്ട്
ഒരു ഫ്ലാറ്റിൽ ഒറ്റപ്പെട്ട ജീവിതം നയിക്കുന്ന ഒരു വയസ്സായ ഫിലുമെനിസ്റ്റ് സ്ത്രീ സാഹസികവും അതിശയകരവുമായ ലോകങ്ങൾ സ്വപ്നം കാണാൻ തീപ്പെട്ടി കവറുകൾ ശേഖരിക്കുന്നതാണ് കഥാ തന്തു.
സംഗീതം
രാജിവൻ അയ്യപ്പനാണ് ചിത്രത്തിന്റെ പശ്ചാത്തല സംഗീതം നിർവ്വഹിച്ചിരിക്കുന്നത്. ബീഗം അക്തർ ആലപിച്ച നാ ജാ ബാലം പാർഡെസ് എന്ന നാടോടി ഗാനവും ഇതിലുണ്ട്.
അവാർഡുകൾ
കാൻസ് ഇന്റർനാഷണൽ ക്രിട്ടിക്സ് വീക്ക് 2006 ഫെസ്റ്റിവലിൽ മികച്ച ഹ്രസ്വചിത്രത്തിനുള്ള പുരസ്കാരം ഉൾപ്പടെ മൂന്ന് അവാർഡുകൾ:
പുറം കണ്ണികൾ
വർഗ്ഗം:ഇന്ത്യൻ ഹ്രസ്വചലച്ചിത്രങ്ങൾ വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
ഡാഗ് ഹാമർഷോൾഡ്
1953 മുതൽ 1961 വരെ ഐക്യരാഷ്ട്രസഭയുടെ സെക്രട്ടറി ജനറൽ പദവിയിൽ ഇരുന്ന വ്യക്തി ആയിരുന്നു. സ്വീഡനിലെ ധനശാസ്ത്രജ്ഞൻ ആയ ഡാഗ് ഹാമർ ഷോൾഡ്. നോബൽ സമ്മാനം നേടിയ ആദ്യ ഐക്യരാഷ്ടസഭാ സെക്രട്ടറി ജനറലും ഇദ്ദേഹമാണ്.
ജീവിത രേഖ
1905 ]]ജൂലായ്]] 29 ന് ജനിച്ച ഡാഗ് ഹാമർ ഷോൾഡ് തൻറെ വിദ്യഭ്യാസം കഴിഞ്ഞു.1936-ൽ സ്വീഡനിലെ സെൻട്രൽ ബാങ്ക് ഓഫ് ഇൻകോർപ്പറേഷനിൽ ചേർന്നു.തുടർന്ന് അദ്ദേഹം 1941 മുതൽ 1948 വരെ ബോർഡിന്റെ ചെയർമാനായി. 1947-ൽ മാർഷൽ പദ്ധതി നടപ്പാക്കാൻ പാരീസ് കോൺഫറൻസിൽ സ്വീഡിഷ് മിനിസ്ട്രി ഓഫ് ഫോറിൻ അഫയേഴ്സ് ചുമതല പെടുത്തുകയും അദ്ദേഹം അതിൽ പങ്കെടുക്കുകയും ചെയ്തു. 1948 ൽ അദ്ദേഹം യൂറോപ്യൻ ഓർഗനൈസേഷൻ ഫോർ ഇക്കണോമിക് കോ-ഓപ്പറേഷനിൽ അംഗമായി. പിന്നീട് രാഷ്ട്രീയ പാർട്ടിയിൽ ചേർന്നില്ലെങ്കിലും പല ജനാധിപത്യ ഗവൺമെന്റുകളിലും അദ്ദേഹം സ്ഥാനം പിടിച്ചു. 1949 ൽ അദ്ദേഹം വിദേശകാര്യ മന്ത്രിയായി. 1950 ൽ ഡെൻമാർക്ക്, നോർവേ, സ്വീഡൻ, ബ്രിട്ടൻ എന്നിവ ഉൾപ്പെട്ട ഒരു യുനസ്കോ കോൺഫറൻസിലേക്ക് സ്വീഡിഷ് പ്രതിനിധി സംഘത്തിൻറെ അധ്യക്ഷൻ ആയി. 1951 ൽ അദ്ദേഹം മന്ത്രിയായി ചുമതലയേറ്റു. ഒടുവിൽ ഐക്യരാഷ്ട്രസഭയിൽ സ്വീഡിഷ് പ്രതിനിധി സംഘത്തിന്റെ വൈസ് പ്രസിഡന്റായി.
ഐക്യരാഷ്ട്രസഭയുടെ സെക്രട്ടറി ജനറൽ പദവിയിൽ
ഐക്യരാഷ്ട്രസഭയുടെ സെക്രട്ടറി ജനറലായി ട്രിഗ്വെ ലീയുടെ രാജിക്ക് ശേഷം 1953 ഏപ്രിൽ 10 ന് ജനറൽ അസംബ്ലിയിൽ 60 ൽ 57 വോട്ടുകൾ ഇദ്ദേഹം ഐക്യരാഷ്ട്രസഭയുടെ സെക്രട്ടറി ജനറൽ തിരഞ്ഞെടുക്കപ്പെട്ടു.തുടർന്ന് വീണ്ടും1957 ൽ ഇദ്ദേഹം ഐകകണ്ഠ്യേന തിരഞ്ഞെടുക്കപ്പെട്ടു.
മരണം
ഐക്യരാഷ്ട്രസഭയുടെ സെക്രട്ടറി ജനറൽ പദവിയിൽ ഇരിക്കെ 1961 സെപ്റ്റംബർ 18ന് ഒരു വിമാന അപകടത്തിൽ ഇദ്ദേഹം മരണപെട്ടു.
അവലബം
വർഗ്ഗം:ഐക്യരാഷ്ട്രസഭ സെക്രട്ടറി ജനറൽമാർ വർഗ്ഗം:1905-ൽ ജനിച്ചവർ വർഗ്ഗം:1961-ൽ മരിച്ചവർ വർഗ്ഗം:വിമാനദുരന്തങ്ങൾ
പാട്ടും നൃത്തവും (ഉപന്യാസ സമാഹാരം)
ഉള്ളടക്കം
കഥകളി, ഭരതനാട്യം, മോഹിനിയാട്ടം, കർണാടിക് – ഫ്യൂഷൻ സംഗീതം, സ്തോത്രഗീതം, മോഡേൺ തിയേറ്റർ, ചുവർ ചിത്രകല തുടങ്ങിയ കലാസാംസ്കാരിക പാരമ്പര്യങ്ങളെ സൂക്ഷ്മപഠനത്തിന് വിധേയമാക്കുന്ന വേറിട്ട പുസ്തകം. പ്രസ്തുത നാട്യ – സംഗീത – ക്ലാസിക്‌ കലാവിഭാഗങ്ങളുടെ വളർച്ചയും ചരിത്രവും പ്രസക്തിയും പരിമിതികളും യുക്തിഭദ്രമായി വിശകലനത്തിന് വിധേയമാക്കുന്ന കൃതിയാണിത്.
അവലംബം
വർഗ്ഗം:മലയാള ഉപന്യാസ സമാഹാരങ്ങൾ വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
കാതറിൻ ബുഷ്നെൽ
ഒരു മെഡിക്കൽ ഡോക്ടറും ക്രിസ്ത്യൻ എഴുത്തുകാരിയും, ബൈബിൾ പണ്ഡിതയും, സാമൂഹിക പ്രവർത്തകയും, ഫെമിനിസ്റ്റും ദൈവശാസ്ത്രത്തിന്റെ മുന്നോടിയുമായിരുന്നു കാതറിൻ ബുഷ്നെൽ (ജനനം: ഇല്ലിനോയിയിലെ ഇവാൻസ്റ്റണിൽ സോഫിയ കരോലിൻ ബുഷ്നെൽ) (ഫെബ്രുവരി 5, 1855 - ജനുവരി 26, 1946). അവരുടെ ആജീവനാന്ത അന്വേഷണം സ്ത്രീകളുടെ സമഗ്രതയെയും തുല്യതയെയും വേദപുസ്തകത്തിൽ സ്ഥിരീകരിക്കുന്നതിനായിരുന്നു. കൂടാതെ ബൈബിളിൻറെ തെറ്റായ വിവർത്തനത്തിന്റെയും തെറ്റായ വ്യാഖ്യാനത്തിന്റെയും തിരുത്തലായി അവർ ഗോഡ്സ് വേർഡ് ടു വുമൺ പ്രസിദ്ധീകരിച്ചു. ഒരു മിഷനറിയായും ഡോക്ടറായും വടക്കേ അമേരിക്ക, യൂറോപ്പ്, ഏഷ്യ എന്നിവിടങ്ങളിൽ മനുഷ്യന്റെ അധഃപതനത്തിന്റെ അവസ്ഥ പരിഷ്കരിക്കുന്നതിന് ബുഷ്നെൽ പ്രവർത്തിച്ചു. ശക്തയായ കരിസ്മാറ്റിക് സ്പീക്കറായി അവർ അംഗീകരിക്കപ്പെട്ടു.
ആദ്യകാല ജീവിതവും വിദ്യാഭ്യാസവും
1856 ഫെബ്രുവരി 5 ന് ഇല്ലിനോയിയിലെ ഇവാൻ‌സ്റ്റണിൽ അല്ലെങ്കിൽ “വടക്കുപടിഞ്ഞാറൻ ഗ്രേറ്റ് മെത്തഡിസ്റ്റ് മെക്ക” യിൽ ജനിച്ച ബുഷ്നെൽ ക്രിസ്തുമതത്തിൽ വേരുകൾ ആദ്യം മുതൽ തന്നെ സ്ഥാപിക്കപ്പെട്ടു. ഒരു മതപരിവർത്തനത്തിനിടയിലാണ് അവർ വളർന്നത്. അവരുടെ കമ്മ്യൂണിറ്റിയിലെ മെത്തഡിസ്റ്റുകൾ അവരുടെ ജീവിതത്തിന്റെ എല്ലാ മേഖലകളിലും വിശ്വസ്തരായിരിക്കാൻ ശ്രമിച്ചുകൊണ്ടിരിക്കുമ്പോൾ തന്നെ ജനകീയ വിജയത്തിനായി പരിശ്രമിക്കുകയായിരുന്നു. ഈ പരിവർത്തനത്തോടെ വ്യക്തിയിൽ നിന്ന് സമൂഹത്തിലേക്ക് മൊത്തത്തിൽ ശ്രദ്ധ കേന്ദ്രീകരിക്കപ്പെട്ടു. തത്ത്വചിന്തയിലെ ഒരു മാറ്റം ആത്യന്തികമായി ബുഷ്നെലിന്റെ ജീവിത പാതയെ ബാധിച്ചു.
ചെറുപ്പം മുതലേ തന്റെ വിദ്യാഭ്യാസം തുടരാനുള്ള ആഗ്രഹം ബുഷ്നെൽ പ്രകടിപ്പിക്കുകയും 1873-1874 വരെ നോർത്ത് വെസ്റ്റേൺ യൂണിവേഴ്സിറ്റി എന്നറിയപ്പെടുന്ന വിമൻസ് നോർത്ത് വെസ്റ്റേൺ കോളേജിൽ ചേരുകയും ചെയ്തു. ഇവിടെ, അവർ ഡീൻ ഫ്രാൻസെസ് വില്ലാർഡിന്റെ കീഴിൽ പഠിച്ചു. സാമൂഹിക നീതിയിൽ ഒരു കരിയർ പിന്തുടരാൻ ബുഷ്നെലിനെ പ്രചോദിപ്പിച്ചു. നോർത്ത് വെസ്റ്റേണിന് ശേഷം, ഡോ. ജെയിംസ് സ്റ്റുവർട്ട് ജുവലിൽ ബുഷ്നെൽ മറ്റൊരു ഉപദേശകനെ കണ്ടെത്തി. വൈദ്യശാസ്ത്രത്തോടുള്ള അവരുടെ താൽപ്പര്യത്തിന് പിന്നിലെ ഉത്തേജകമായ ഡോ. ജുവൽ ബുഷ്‌നെലിനെ ചിക്കാഗോ വിമൻസ് മെഡിക്കൽ കോളേജിൽ മെഡിസിൻ പഠിക്കാൻ പ്രേരിപ്പിച്ചു. അവിടെ അവർ നാഡീ വൈകല്യങ്ങളിൽ വൈദഗ്ദ്ധ്യം നേടി. പ്രേരകവും ബുദ്ധിശക്തിയുമുള്ള ഒരു വിദ്യാർത്ഥിനിയായ അവർ സമപ്രായക്കാരെക്കാൾ മൂന്ന് വർഷം മുമ്പാണ് ബിരുദം നേടിയത്. ബിരുദവും ബിരുദാനന്തര ബിരുദവും നേടിയ ശേഷം, ബുഷ്നെൽ ആദ്യം ബിരുദാനന്തര ബിരുദ പഠനത്തിൽ പ്രവേശിക്കാൻ പദ്ധതിയിട്ടിരുന്നുവെങ്കിലും 1879-ൽ ഒരു മെഡിക്കൽ മിഷനറിയായി ചൈനയിലേക്ക് പോകാൻ അവരുടെ ഹോം ചർച്ച് പ്രേരിപ്പിച്ചു.
ചൈന
ബുഷ്‌നെൽ 1879-1882 വരെ ചൈനയിലെ കിയുകിയാങ്ങിൽ ഒരു മെഡിക്കൽ ഡോക്ടറായി സേവനമനുഷ്ഠിച്ചു. അവിടെയെത്തിയപ്പോൾ, അവളുടെ പ്രാക്ടീസ് ആരംഭിക്കുന്നത് മാറ്റിവയ്ക്കുകയും അവളുടെ കാര്യങ്ങൾ ആദ്യം ക്രമീകരിക്കുകയും മാതൃഭാഷ പഠിക്കുകയും ചെയ്യുക എന്നതായിരുന്നു അവളുടെ യഥാർത്ഥ പദ്ധതി. എന്നിരുന്നാലും, വൈദ്യസഹായം തേടുന്ന സന്ദർശകരിൽ അവൾ പെട്ടെന്ന് തിങ്ങിനിറഞ്ഞു, അവരുടെ അപേക്ഷ നിരസിക്കാൻ കഴിയില്ലെന്ന് കണ്ടെത്തി. നൂറുകണക്കിന് രോഗികളെ ചികിത്സിച്ചു. അവളുടെ സുഹൃത്തിന്റെ അഭിവൃദ്ധി പ്രാപിച്ച പരിശീലനത്തിന് മറുപടിയായി, ഡോ. എല്ല ഗിൽക്രിസ്റ്റ് ബുഷ്‌നെലിനെ സഹായിക്കാൻ ചൈനയിലേക്ക് വന്നു. പക്ഷേ ചൂടുള്ള വേനൽക്കാലം അസഹനീയമാണെന്ന് തെളിഞ്ഞു. 1882-ൽ, രണ്ട് സ്ത്രീകളും രോഗബാധിതരായി, താമസിയാതെ വീട്ടിലേക്ക് മടങ്ങാൻ നിർബന്ധിതരായി.
ഈ ദൗത്യം വെട്ടിച്ചുരുക്കുന്നതിൽ നിരുത്സാഹപ്പെട്ട ബുഷ്‌നെൽ "അവളുടെ ജീവിതകാലം മുഴുവൻ പരാജയമായിരുന്നു" എന്ന തോന്നൽ വിട്ടുപോയി. എന്നിട്ടും ചൈനയിലാണ് ബൈബിൾ വിവർത്തനങ്ങൾ പഠിക്കാൻ അവൾ ആദ്യമായി പ്രചോദനം ഉൾക്കൊണ്ടത്. ചൈനീസ് പരമ്പരാഗത മരുന്നുകളെ മാറ്റിനിർത്തി, ബുഷ്നെൽ തനിക്ക് മുമ്പ് പോയ മിഷനറിമാരേക്കാൾ ചൈനീസ് സംസ്കാരത്തെ കൂടുതൽ സൂക്ഷ്മമായി പരിശോധിച്ചു. ചൈനീസ് ബൈബിൾ പോളിന്റെ കൂട്ടാളികളെ സ്ത്രീകളിൽ നിന്ന് പുരുഷന്മാരാക്കി മാറ്റിയത് അവൾ രോഷത്തോടെ ശ്രദ്ധിച്ചു. അതിനുശേഷം തന്റെ ജീവിതത്തിന്റെ ഒരു ഭാഗം "ഇംഗ്ലീഷ് പാഠത്തെ ദുഷിപ്പിച്ച പുരുഷ പക്ഷപാതിത്വത്തിന്റെ സൂക്ഷ്മമായ പരിശോധന"ക്കായി മാത്രം നീക്കിവയ്ക്കുമെന്ന് പ്രതിജ്ഞയെടുത്തു. ഇത് സ്ഥിരീകരിച്ചിട്ടില്ലെങ്കിലും, മെത്തഡിസ്റ്റ് എപ്പിസ്കോപ്പൽ ചർച്ചിന്റെ വുമൺസ് മിഷൻ ബോർഡ് സ്പോൺസർ ചെയ്യുന്ന ഒരു പീഡിയാട്രിക് ആശുപത്രിയാണ് ബുഷ്നെൽ സ്ഥാപിച്ചതെന്ന് പല സ്രോതസ്സുകളും അവകാശപ്പെടുന്നു.
പുറംകണ്ണികൾ
വർഗ്ഗം:1855-ൽ ജനിച്ചവർ വർഗ്ഗം:1946-ൽ മരിച്ചവർ
കിനായ് ഫിയോർഡ്സ് ദേശീയോദ്യാനം
അമേരിക്കൻ ഐക്യനാടുകളിലെ അലാസ്കയിൽ സ്ഥിതിചെയ്യുന്ന ഒരു ദേശീയോദ്യാനമാണ് കിനായ് ഫിയോർഡ്സ് ദേശീയോദ്യാനം (ഇംഗ്ലീഷ്: Kenai Fjords National Park). ദക്ഷിണ-മധ്യ അലാസ്കയിൽ കിനായ് ഉപദ്വീപിലായി  669,984 acre വിസ്തൃതിയിൽ ഈ ദേശീയോദ്യാനം വ്യാപിച്ച് കിടക്കുന്നു .1980-ൽ അലാസ്കയിലെ ദേശീയ പ്രാധാന്യമുള്ള പ്രദേശങ്ങളുടെ സംരക്ഷണ നിയമം പ്രാബല്യത്തിൽ വന്നതോടുകൂടെയാണ് കിനായ് ഫിയോർഡ്സിന് ദേശീയോദ്യാന പദവി ലഭിക്കുന്നത്.
പുറത്തേക്കുള്ള കണ്ണികൾ
വർഗ്ഗം:അലാസ്ക
കൗൻകെ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് കൗൻകെ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് കൗൻകെ സ്ഥിതിചെയ്യുന്നത്. കൗൻകെ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് കൗൻകെ ൽ 2160 വീടുകൾ ഉണ്ട്. ആകെ ജനസംഖ്യ 11081 ആണ്. ഇതിൽ 5847 പുരുഷന്മാരും 5234 സ്ത്രീകളും ഉൾപ്പെടുന്നു. കൗൻകെ ലെ സാക്ഷരതാ നിരക്ക് 62.25 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. കൗൻകെ ലെ 6 വയസ്സിനു താഴെയുള്ള കുട്ടികളുടെ എണ്ണം 1166 ആണ്. ഇത് കൗൻകെ ലെ ആകെ ജനസംഖ്യയുടെ 10.52 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 3971 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 3364 പുരുഷന്മാരും 607 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 88.89 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 34.37 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
കൗൻകെ ലെ 5380 പേരും പട്ടിക ജാതി വിഭാഗത്തിൽ പെടുന്നു.
ഒബ്‌സ്റ്റട്രിക്‌സ് & ഗൈനക്കോളജി (ജേണൽ)
<templatestyles src="Module:Infobox/styles.css"> ഒബ്‌സ്റ്റട്രിക്‌സ് ആൻഡ് ഗൈനക്കോളജി, ഒബ്‌സ്റ്റട്രിക്‌സ് ആൻഡ് ഗൈനക്കോളജി മേഖലയിലെ ഒരു പിയർ-റിവ്യൂഡ് മെഡിക്കൽ ജേണലാണ്. അമേരിക്കൻ കോളേജ് ഓഫ് ഒബ്സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെ ഔദ്യോഗിക പ്രസിദ്ധീകരണമാണിത്. "ഗ്രീൻ ജേർണൽ" എന്ന പേരിലാണ് ഇത് അറിയപ്പെടുന്നത്.
ഒബ്‌സ്റ്റട്രിക്‌സ് & ഗൈനക്കോളജിക്ക് ഏകദേശം 45,000 വരിക്കാരുണ്ട്. 2014-ലെ ജേണൽ സൈറ്റേഷൻ റിപ്പോർട്ടുകൾ അനുസരിച്ച്, ഇതിന് 4.982 എന്ന ഇംപാക്ട് ഫാക്‌ടർ ഉണ്ടായിരുന്നു, 82 റീപ്രൊഡക്റ്റീവ് മെഡിസിൻ ജേണലുകളിൽ ഇത് 5-ആം സ്ഥാനത്താണ്.
നേത്ര പരിശോധന
നേത്രരോഗവിദഗ്ദ്ധൻ (മെഡിക്കൽ ഡോക്ടർ), ഒപ്‌റ്റോമെട്രിസ്റ്റ്, അല്ലെങ്കിൽ ഓർത്തോപ്റ്റിസ്റ്റ്, കാഴ്ച ശക്തി, കണ്ണുകളുടെ ആരോഗ്യം, എന്നിവ വിലയിരുത്തുന്നതിനും, അതിലെ അപാകതകൾ കണ്ടെത്തുന്നതിനും നടത്തുന്ന പരിശോധനകളുടെ ഒരു പരമ്പരയാണ് നേത്ര പരിശോധന എന്ന് വിശേഷിപ്പിക്കുന്നത്.
പ്രാഥമിക പരിചരണത്തിന്റെ ഭാഗമായി എല്ലാ ആളുകൾക്കും ആനുകാലികവും സമഗ്രവുമായ നേത്രപരിശോധന നടത്തണമെന്ന് ആരോഗ്യ പരിപാലന വിദഗ്ധർ പലപ്പോഴും ശുപാർശ ചെയ്യുന്നു, പ്രത്യേകിച്ചും പല നേത്രരോഗങ്ങളും ലക്ഷണങ്ങളില്ലാത്തവയാണ് എന്നതിനാൽ.
ചികിത്സിച്ചു മാറ്റാൻ സാധ്യതയുള്ള അന്ധത, നേത്ര രോഗങ്ങൾ, കണ്ണിന്റെ ചലന വൈകല്യങ്ങൾ, സിസ്റ്റമിക് രോഗങ്ങളുടെ കണ്ണിലെ ലക്ഷണങ്ങൾ, ട്യൂമറുകൾ അല്ലെങ്കിൽ തലച്ചോറിലെ മറ്റ് അപാകതകൾ എന്നിവ നേത്ര പരിശോധനയിലൂടെ കണ്ടെത്താം.
ഒരു പൂർണ്ണ നേത്ര പരിശോധനയിൽ, ഒരു ബാഹ്യ പരിശോധന, തുടർന്ന് കാഴ്ച ശക്തി, പ്യൂപ്പിൾ ഫംഗ്ഷൻ, എക്സ്ട്രാഒക്യുലർ പേശി ചലനം, വിഷ്വൽ ഫീൽഡുകൾ, ഇൻട്രാഒക്യുലർ മർദ്ദം, ഒഫ്താൽമോസ്കോപ്പി എന്നിവ ഉൾപ്പെടുന്നു.
ചെറിയ തോതിലുള്ള നേത്രപരിശോധനയിൽ കാഴ്ച ശക്തി, പ്യൂപ്പിൾ ഫംഗ്ഷൻ, എക്സ്ട്രാഒക്യുലർ പേശികളുടെ ചലനശേഷി എന്നിവയ്ക്കുള്ള പരിശോധനകളും, പ്യൂപ്പിൾ വികസിപ്പിക്കാതെ നേരിട്ടുള്ള ഒഫ്താൽമോസ്കോപ്പി പരിശോധനയും ഉൾപ്പെടുന്നു.
കാഴ്ച ശക്തി
സാധാരണയുള്ള കാഴ്ചയുടെ അളവുകോലാണ് കാഴ്ച ശക്തി അഥവാ വിഷ്വൽ അക്വിറ്റി. സാധാരണ വിഷ്വൽ അക്വിറ്റിയുടെ (6/6 കാഴ്ച) അടിസ്ഥാന നിർവചനം ഒരു മിനിറ്റ് ആർക്ക് വിഷ്വൽ ആംഗിൾ ഉപയോഗിച്ച് വേർതിരിച്ച ഒരു സ്പേഷ്യൽ പാറ്റേൺ കാണനുള്ള കണ്ണിന്റെ കഴിവാണ്. 6/6 എന്ന പദം നിശ്ചിത ദൂരത്തിൽ "സാധാരണ കാഴ്ചയുള്ള വ്യക്തിക്ക്" കാണാൻ കഴിയുന്ന സ്റ്റാൻഡേർഡ് വലുപ്പത്തെ സൂചിപ്പിക്കുന്നു. ഉദാഹരണത്തിന്, കാഴ്ച പരിശോധന ചാർട്ടിലെ 6/6 കാഴ്ചയെ സൂചിപ്പിക്കുന്ന ചെറിയ അക്ഷരങ്ങൾ ഒരു വ്യക്തിക്ക് 6 മീറ്റർ അകലത്തിൽ നിന്ന് കാണാൻ കഴിയുന്നുണ്ടെങ്കിൽ ആ വ്യക്തിക്ക് കാഴ്ച ശക്തി സാധാരണ നിലയിലാണെന്ന് പറയാം. അതേസമയം ഒരു വ്യക്തി 6/6 കാഴ്ചയെ സൂചിപ്പിക്കുന്ന വരിക്ക് തൊട്ടുമുകളിലുള്ള വരിയിലെ കുറച്ചുകൂടി വലിയ അക്ഷരങ്ങൾ മാത്രമേ കാണുന്നുള്ളൂ എങ്കിൽ ആ വ്യക്തിക്ക് കാഴ്ചയിൽ കുറവുണ്ടെന്ന് പറയാം. ആരോഗ്യമുള്ള വ്യക്തികൾക്ക് 6/6 എന്നതിനേക്കാൾ മികച്ച കാഴ്ചശക്തി ഉണ്ടാകാം.
കാഴ്ച അളക്കാൻ പലപ്പോഴും ഒരു സ്നെല്ലെൻ ചാർട്ട് അല്ലെങ്കിൽ ലോഗ്മാർ ചാർട്ട് ഉപയോഗിക്കുന്നു.
ഒബ്ജക്റ്റീവ് റിഫ്രാക്ഷൻ
രോഗിയിൽ നിന്ന് നേരിട്ട് ഒന്നും ചോദിച്ചറിയാതെ, റെറ്റിനോസ്കോപ്പ് അല്ലെങ്കിൽ ഓട്ടോ റിഫ്രാക്റ്റർ ഉപയോഗിച്ച് കണ്ണിന്റെ റിഫ്രാക്റ്റീവ് അവസ്ഥ അല്ലെങ്കിൽ കാഴ്ച വൈകല്യത്തിന്റ അളവ് കണ്ടെത്തുന്ന രീതിയാണ് ഒബ്ജക്ടീവ് റിഫ്രാക്ഷൻ.
ഒരു റെറ്റിനോസ്കോപ്പി നടത്താൻ, ഡോക്ടർ/ഒപ്റ്റോമെട്രിസ്റ്റ്, പ്യൂപ്പിളിനുള്ളിലേക്ക് വര പോലെയുള്ള വെളിച്ചം കാണിക്കുന്നു. ലെൻസുകളുടെ ഒരു ശ്രേണി കണ്ണിന് മുന്നിൽ വെച്ച് റെറ്റിനോസ്കോപ്പിലൂടെ നോക്കുന്നതിലൂടെ റെറ്റിനയിൽ തട്ടി തിരിച്ചുവരുന്ന ലൈറ്റ് റിഫ്ലെക്സ് പഠിക്കാൻ കഴിയും. ഈ റെറ്റിന പ്രതിഫലനത്തിന്റെ ചലനത്തെയും ഓറിയന്റേഷനെയും അടിസ്ഥാനമാക്കി, കണ്ണിന്റെ റിഫ്രാക്റ്റീവ് അവസ്ഥ അളക്കുന്നു.
കണ്ണിന്റെ റിഫ്രാക്റ്റീവ് അവസ്ഥ അളക്കുന്ന കമ്പ്യൂട്ടറൈസ്ഡ് ഉപകരണമാണ് ഓട്ടോ റിഫ്രാക്റ്റർ. പ്രകാശം കണ്ണിന്റെ ഉള്ളിലേക്ക് അയക്കുന്ന പ്രകാശം റെറ്റിനയിൽ തട്ടി പുറത്തേക്ക് സഞ്ചരിക്കുന്നു. ഉപകരണത്തിലേക്ക് തിരികെ ലഭിച്ച വിവരങ്ങൾ രോഗികളോട് ചോദ്യങ്ങളൊന്നും ചോദിക്കാതെ റിഫ്രാക്റ്റീവ് പിശകിന്റെ വസ്തുനിഷ്ഠമായ അളവ് നൽകുന്നു.
സൈക്ലോപ്ലീജിക് റിഫ്രാക്ഷൻ
അനിയന്ത്രിതമായ അക്കൊമഡേഷൻ മൂലം, പ്രത്യേകിച്ചും കുട്ടികളിൽ, കൃത്യമായ റിഫ്രാക്ഷൻ കണ്ടുപിടിക്കാൻ പ്രയാസം വരുന്നതിനാൽ, സൈക്ലോപ്ലീജിക് റിഫ്രാക്ഷൻ പരിശോധന ആവശ്യമായി വന്നേക്കാം. ഇതിൽ, കണ്ണിന്റെ സീലിയറി പേശിയെ താൽക്കാലികമായി തളർത്താൻ സൈക്ലോപ്ലീജിക് തുള്ളിമരുന്നുകൾ കണ്ണിൽ ഒഴിക്കുന്നു.
പ്യൂപ്പിൾ പ്രവർത്തനം
ലഘുചിത്രം| ഐടിഇഎസ്എം-കാമ്പസ് സിയുഡാഡ് ഡി മെക്സിക്കോയിൽ നേത്രപരിശോധന നടത്തുന്ന മെഡിക്കൽ വിദ്യാർത്ഥി. പ്യൂപ്പിലറി ഫംഗ്ഷന്റെ പരിശോധനയിൽ വിദ്യാർത്ഥികളെ തുല്യ വലുപ്പത്തിനായി പരിശോധിക്കുന്നത് (1മില്ലീമീറ്റർ അല്ലെങ്കിൽ അതിൽ കുറവ് വ്യത്യാസം സാധാരണമാകാം), ശരിയായ ആകൃതി, ശരിയായ നിലയിലുള്ള പ്രകാശത്തോടുള്ള പ്രതിപ്രവർത്തനം എന്നിവയെല്ലാം ഉൾപ്പെടുന്നു.
ഇടത് കണ്ണിൽ എഫറന്റ് തകരാറുണ്ടെങ്കിൽ, പ്രകാശം എവിടെ പ്രകാശിക്കുന്നുവെന്നത് പരിഗണിക്കാതെ ഇടത് പ്യൂപ്പിൾ വലുതായി തുടരും, അതേസമയം വലത് പ്യൂപ്പിൾ സാധാരണ നിലയിൽ പ്രതികരിക്കും. ഇടത് കണ്ണിന് ഒരു അഫറന്റ് വൈകല്യമാണ് ഉള്ളതെങ്കിൽ, ഇടത് കണ്ണിൽ പ്രകാശം അടിച്ചാൽ രണ്ട് പ്യൂപ്പിളും വലുതാവും, അതേസമയം വലത് കണ്ണിൽ വെളിച്ചം അടിച്ചാൽ രണ്ട് പ്യൂപ്പിളും ഒരുപോലെ ചെറുതാവും. ഇടത് കണ്ണ് ബാഹ്യ ഉത്തേജകത്തോട് (അഫറന്റ് പാത്ത്വേ) പ്രതികരിക്കില്ല എന്നതാണ് കാരണം, പക്ഷേ അപ്പോഴും തലച്ചോറിൽ നിന്ന് (എഫറന്റ് പാത്ത്വേ) ന്യൂറൽ സിഗ്നലുകൾ സ്വീകരിക്കാൻ കഴിയും.
പ്രകാശത്തിനോട് സാധാരണ നിലയിൽ പ്രതികരിക്കുന്ന വളരെ ചെറിയ പ്യൂപ്പിൾ ഒരു ന്യൂറോപ്പതി ലക്ഷണമല്ല. എന്നിരുന്നാലും, ചെറിയ പ്യൂപ്പിളിനൊപ്പം മുകളിലെ കൺപോളയുടെ ടോസിസ് കൂടെ ഉണ്ടെങ്കിൽ, അത് ഹോർണർ സിൻഡ്രോം ആയേക്കാം.
ചെറിയതും ക്രമരഹിതവുമായ പ്യൂപ്പിൾ, അത് വെളിച്ചത്തിനോട് പ്രതികരണം കുറവുള്ളതും, പക്ഷേ അക്കൊമഡേഷനോട് സാധാരണ നിലയിൽ പ്രതികരിക്കുകയും ചെയ്താൽ, അത് ഒരു ആർഗിൽ റോബർ‌ട്ട്സൺ പ്യൂപ്പിളാണ്.
ഒക്യുലാർ ചലനം
ഒക്യുലാർ ചലന പരിശോധന സാധാരണയുള്ള നേത്ര പരിശോധനയുടെ ഭാഗമായി തന്നെ എല്ലായ്പോഴും ചെയ്യേണ്ട ഒന്നാണ്, പ്രത്യേകിച്ചും രോഗികൾ ഇരട്ട കാഴ്ചയെക്കുറിച്ച് പരാതിപ്പെടുമ്പോൾ അല്ലെങ്കിൽ ഡോക്ടർമാർ ന്യൂറോളജിക് രോഗത്തെ സംശയിക്കുന്ന പക്ഷം. ആദ്യം, സ്ട്രാബിസ്മസ്, എക്സ്ട്രാഒക്യുലാർ പേശികളുടെ അപര്യാപ്തത, അല്ലെങ്കിൽ എക്സ്ട്രാഒക്യുലർ പേശികളുമായി ബന്ധപ്പെട്ടിരിക്കുന്ന തലയോട്ടിയിലെ ഞരമ്പുകളുടെ ആഘാതം എന്നിവ മൂലമുണ്ടാകുന്ന വ്യതിയാനങ്ങൾക്കായി കാഴ്ചയെ വിലയിരുത്തണം. വലത്, ഇടത്, മുകളിൽ, താഴെ എന്നിങ്ങനെയുള്ള ലക്ഷ്യത്തിലേക്ക് രോഗിയുടെ കണ്ണ് വേഗത്തിൽ നീക്കുന്നതിലൂടെ സാക്കേഡുകൾ വിലയിരുത്തപ്പെടുന്നു. ഒരു സ്ഥലത്തുനിന്ന് മറ്റൊരിടത്തേക്ക് "മാറാനുള്ള" കണ്ണുകളുടെ മോശം കഴിവ് വായനാ ശേഷിയെയും മറ്റ് കഴിവുകളെയും തടസ്സപ്പെടുത്തിയേക്കാം.